הוועדה המיוחדת לעניין הצעות חוק מסוימות שהועברו לדיון בה, כנסת 20, פרוטוקול מספר 96, 2017-01-11 09:30

אלי כהן: בוקר טוב לכולם.

אלי כהן: אני מבקש לפתוח את הדיון בנושא של הצעת חוק ההתייעלות הכלכלית, פרק י"א (הגבלת שוק ההימורים).

אלי כהן: היום יהיו לנו שלושה נושאים שאני ארצה להעלות.

אלי כהן: לפחות הם יוצגו היום במסגרת הדיון.

אלי כהן: נתחיל בהתייחסות של מנכ"ל ה"טוטו" איציק לארי.

אלי כהן: אתה רוצה להתארגן?

<איציק לארי: אין לי בעיה לוותר היום כי הגיע הנציג האנגלי.

אלי כהן: לא, לא.

אלי כהן: יש שלושה נושאים.

אלי כהן: אחד, הצגה של מנכ"ל ה"טוטו"; שניים, ראש עיריית דימונה, מר בני ביטון; ושלוש, הנציג של חברת מרוצי הסוסים.

אלי כהן: אלה שלושת הנושאים.

אלי כהן: לארי, אתה רוצה להתחיל עכשיו או להיות שני או שלישי?

אלי כהן: יש מצגת, אז נתחיל אתך.

<איציק לארי: אלי, אתה רוצה מצגת שלמה של ה"טוטו" או רק על הסוסים?

<אריאלה מלכה: ממש לא.

<אריאלה מלכה: היא ארוכה, אלי.

אלי כהן: יש לך בין רבע שעה ל-20 דקות.

אלי כהן: תציג מה שאתה חושב שרלוונטי לדיון.

<איציק לארי: בוקר טוב.

<איציק לארי: במהלך כל הדיונים פה תמיד דיברו עלינו, על ה"טוטו" ועל "מפעל הפיס", על כל נושא הימורים, בנשימה אחת.

<איציק לארי: חשוב לי לעשות את ההפרדה ולדבר על ה"טוטו" כי החוק מדבר על ה"טוטו", ולציין את הפעילות שלנו שהיא שונה וגם המנדט שלנו לגבי רווחי ה"טוטו", הוא מנדט שונה.

<איציק לארי: קודם כל, ל"טוטו" יש חזון.

<איציק לארי: זה לא מן השפה אל החוץ.

<איציק לארי: החזון שלנו הוא ליצור תרבות ספורט הישגית, תחרותית ועממית שמעודדת מצוינות והצלחה ומעצבת חברה ישראלית איכותית.

<איציק לארי: כל מי שמכיר את הפעילות שלנו בשנים האחרונות ונחשף אליה ראה עד כמה החזון הזה יצא אל הפועל, לשמחתי.

<איציק לארי: אנחנו פועלים מכוח חוק המועצה להסדר ההימורים בספורט.

<איציק לארי: מכוח חוק יש לנו בלעדיות על הימורי ספורט.

<איציק לארי: ואני מדגיש: הימורי ספורט בלבד.

<איציק לארי: כל הרווחים שלנו מועברים לטובת הספורט במדינת ישראל.

<איציק לארי: אני תכף אגע בהצעת החוק הזו, אבל חשוב לי לציין, ולאורך כל הדרך אני אציין, שכל הצעות החוק שמבקשות להשית עלינו ולבצע בחקיקה, אפשר לעשות את זה ברגולציה הקיימת.

<איציק לארי: אפשר להחיל את זה עלינו במסגרת שיעורי תקציב.

<איציק לארי: אין צורך בחקיקה.

<איציק לארי: חקיקה היא דבר דרקוני.

<איציק לארי: אנחנו גוף שפועל בצורה עסקית, ולכן חקיקה מאוד תכבול את ידינו.

<איציק לארי: אפשר להגיע בכל הבקשות האלה להבנות שלא במסגרת חקיקה.

<איציק לארי: הפעילות שלנו מתבצעת באמצעות כ-1,500 תחנות ברחבי הארץ, מתוכן כ-500 תחנות שמוכרות גם הימורים על מרוצי סוסים.

<איציק לארי: כמובן, מאז שהרגולטור העלה את הנושא שהפעילות תיפסק – הפסקנו גם לפרוס תחנות.

<איציק לארי: בנוסף, יש לנו פעילות באמצעות אתר אינטרנט שלנו, אתר אינטרנט עצמאי.

<איציק לארי: בשנים האחרונות חילקנו כ-2.2 מיליארד ₪ לטובת הספורט במדינת ישראל.

<איתי טמקין: בשנה?

אלי כהן: ב-5 שנים.

<איציק לארי: לא, בחמש השנים האחרונות.

<איציק לארי: חשוב לי לציין כאחד שמכיר את הדוחות הכספיים של כמעט כל גופי הספורט, למעט אולי 4 קבוצות כדורגל ושתי קבוצות כדורסל – וגם זה בספק גדול – בלי הכסף של ה"טוטו" אין ספורט במדינת ישראל.

<איציק לארי: אני אומר את זה בצער רב.

<איציק לארי: זה לא מצב בריא.

<איציק לארי: התלות של הספורט הישראלי בנו היא מוחלטת.

<איציק לארי: אני מדבר על 64 ענפים, אני מדבר על יותר מ-3,000 גופי ספורט ב-64 ענפים.

<איציק לארי: בלי הכסף הזה, אין ספורט, אין שום פעילות, לא ילדים, לא נוער, לא בורים וכמובן אף מתקן ספורטיבי לא יוקם.

<איציק לארי: אני מדבר על 64 ענפים.

<איציק לארי: אני רוצה להתייחס לטענות של הרגולטור לגבינו.

<איציק לארי: חשוב לי לציים שאנחנו עובדים לאורך כל השנה בשיתוף פעולה הדוק עם הרגולטורים שלנו.

<איציק לארי: יש לנו שיתוף פעולה טוב מאוד אתם ובדרך כלל אנחנו מגיעים אתם להבנות לגבי כל דבר.

אלי כהן: אני חייב לציין את זה לשבחך.

<איציק לארי: תודה רבה.

<איציק לארי: חשוב לי לציין נקודה נוספת שמבדילה אותנו משאר ההימורים: אנחנו עוסקים בהימורי ספורט.

<איציק לארי: ה"טוטו" תלוי תלות מוחלטת בתוכן חיצוני.

<איציק לארי: כלומר, אני יכול לרצות מחר – מדברים על התמכרויות, או דיברו פה על ביטוח לאומי וימים של ביטוח לאומי.

<איציק לארי: אני אתן לכם מיום את ה-10 ימים הכי חזקים שלי בשנה: גמר ליגת האלופות או גמר מונדיאל או יורו, זה ברצלונה-ריאל מדריד, הפועל באר שבע-מכבי תל אביב - - -

אלי כהן: כמה ה-10 ימים האלה מהווים מסך ההכנסות?

אלי כהן: אתה אומר חזקים.

<איציק לארי: אני אומר שאני אתן לכם מראש את ה-10 ימים הכי חזקים בשנה, שהם תלויי תוכן.

<איציק לארי: אין שום קשר לקצבאות או לימים מסוימים.

<איציק לארי: אני תלוי בתוכן חיצוני.

<איציק לארי: יש משחק אטרקטיבי, מגיעים אלי.

<איציק לארי: לצורך העניין, יוני ויולי הם או החודשים הכי חלשים בשנה כשאין אירוע קיץ, או החודשים הכי חזקים בשנה.

<איציק לארי: אני תלוי-תוכן: יש תוכן, ציבור חובב הספורט מגיע אלי; אין תוכן – הוא לא נמצא אצלי.

מרב מיכאלי: מה ששאל יו"ר הוועדה זה איזה אחוז מההכנסות שלך בא מהימים החזקים האלה?

<איציק לארי: הימים החזקים וכשיש ליגה.

<איציק לארי: אני רק אומר שהימים החזקים שלי - - -

מרב מיכאלי: - - - אם אתה תלוי בתוכן חיצוני, כמה מתוך ההכנסות שלך מגיע מהימים החזקים האלה שתלויים בתוכן חיצוני?

<איציק לארי: בכל שבוע יש תוכן חיצוני.

<איציק לארי: אני יכול לומר לך שבאותו שבוע - - -

אלי כהן: אתה נתת דוגמה.

אלי כהן: יכול להיות שאין נתון.

אלי כהן: זה בסדר, אתה לא - - -

<איציק לארי: אני לא זוכר את האחוז הספציפי כרגע של כל יום, אבל אני אומר - - -

עודד פורר: רצית להדגיש שהימים החזקים לא קשורים למתי משלמים ביטוח לאומי.

<איציק לארי: בדיוק.

<איציק לארי: הקשר אצלי הוא בין תוכן אטרקטיבי – תדעו לכם, היה משחק עם רייטינג גבוה, הרבה קהל, באותו יום - - - ה"ווינר" הפך לחלק מתרבות הספורט במדינת ישראל, גם היקף ההימורים ב"ווינר" היה גבוה.

<איציק לארי: זה הקשר.

<איציק לארי: לא יום של קצבאות או יום אחר.

דוד ביטן: למה אמר את זה המנכ"ל כשהוא ישב בראש ועדה?

דוד ביטן: מאיפה הוא הביא את הנתון הזה?

רועי פולקמן: איזה נתון?

דוד ביטן: שכשיש קצבאות, אז אנשים הולכים ל"מפעל הפיס".

<איציק לארי: הנתון שלו נלקח ממחקר שהתייחס ל"מפעל הפיס".

דוד ביטן: שיגיד שזה "מפעל הפיס".

דוד ביטן: הוא מדבר כאילו זה כללי פה.

רועי פולקמן: ברור.

רועי פולקמן: זה נאמר.

רועי פולקמן: כל מה שמוצג כאן, דרך אגב, לא רלוונטי לדיון.

רועי פולקמן: דובר רק על ההימורים של הסוסים שהאם ממכרים.

רועי פולקמן: כל מה שכתבת על השאר ידוע שלא.

דוד ביטן: ה"ווינר" לא ממכר?

דוד ביטן: וה"טוטו" לא ממכר?

רועי פולקמן: יש נתונים.

רועי פולקמן: הוצגו לנו נתונים ויש אותם גם אצל רזבוזוב, שהימורי הסוסים זה מוצר מאוד ממכר.

רועי פולקמן: יש את הנתונים האלה.

דוד ביטן: וה"ווינר" לא?

רועי פולקמן: גם ה"ווינר".

דוד ביטן: ה"ווינר" הוא 70% מההכנסה של ה"טוטו" - - - סגור את זה לגמרי, מה הבעיה?

אלי כהן: חברים, אני מבקש.

אלי כהן: יש פרוטוקול ואנחנו רוצים לשמוע - - -

רועי פולקמן: אין את הכסף.

דוד ביטן: אין לך את הכסף?

דוד ביטן: אז זה כסף או עניין של הימורים?

דוד ביטן: תחליט.

רועי פולקמן: גם וגם.

אלי כהן: תודה, חברים, אני רוצה לשמוע את לארי.

<איציק לארי: נקודה נוספת שחשוב לי לציין: אנחנו גוף ציבורי, אנחנו תאגיד סטטוטורי.

<איציק לארי: אנחנו יכולים בין לילה להכפיל את ההכנסות שלנו.

<איציק לארי: אנחנו מחילים על עצמנו כללים מאוד נוקשים של responsible gaming, של משחקים באחריות, שכמובן פוגעים במירכאות.

<איציק לארי: אנחנו לא צריכים שאנשים יתמכרו, יקבלו אשראי כדי לבנות עוד מגרש או עוד אצטדיון.

<איציק לארי: את הכול אנחנו עושים מתוך אחריות מאוד גדולה, חשוב לציין את זה, כמובן מעבר למגבלות החוק של גיל 18.

<איציק לארי: אנחנו חתומים על קוד אתי של ארגוני גופי ההימורים המדינתיים באירופה.

<איציק לארי: עומדים בדרישות מחמירות ומקבלים כל שנתיים תעודת הסמכה שאנחנו עומדים בכללים האלה.

<איציק לארי: לדוגמה, אתם לא תראו אצלנו פרסום: בוא תהמר אצלנו ותיתן מחר בעיטה לבוס שלך ואתה מסודר בחיים ואתה יכול לקנות יאכטה.

<איציק לארי: אין דבר כזה ב"טוטו".

<איציק לארי: זה חלק מהמגבלות שאנחנו מחילים על עצמנו.

<איציק לארי: כל המחקרים, מי שרוצה יקבל אותם, מראים שאין קשר בין מעמד סוציו-אקונומי נמוך אצלנו.

<איציק לארי: הקשר אצלנו הוא בין אהדה לספורט לבין הימורים.

<איציק לארי: אתם רואים את זה גם בפריסה של התחנות.

<איציק לארי: אתם רואים גם בפלח האוכלוסייה.

<איציק לארי: יש פלחי אוכלוסייה שלא נמצאים אצלנו בכלל.

<איציק לארי: ה"טוטו", לגבי הימורי ספורט, יש הרגשה – באופן פורמלי אנחנו מונופול, אבל כל מי שמכיר את הפעילות הזו יודע שהתחרות מולנו קשה וגדולה כשאנחנו עובדים עם שתי הידיים קשורות מאחורי הגב.

<איציק לארי: לצד ההימורים החוקיים מתקיימים הימורים לא חוקיים בהיקף של כ-15 מיליארד שקל לפי הערכת המשטרה.

<איציק לארי: כמובן שההימורים האלה לא מפוקחים, לא מבוקרים.

<איציק לארי: כל המגבלות שאנחנו מחילים על עצמנו, הם לא מחילים על עצמם.

<איציק לארי: לכן, צמצום ההימורים אצלנו לא רק שלא יקטין את תופעת ההתמכרות להימורים, אלא להיפך.

<איציק לארי: דיברו שבוועדה הופיע נציג משטרה או נציגת משטרה.

<איציק לארי: פה יש פרוטוקול מוועדת החינוך והתרבות של הכנסת מינואר לפני שנה שהביע את החשש שהלימיט יביא לזליגה מאסיבית של מהמרים לתוך ההימורים הבלתי חוקיים והמשטרה רואה בזה בעיה גדולה מאוד.

רועי פולקמן: זה לא קשור לעניין.

רועי פולקמן: זה ממש להכניס נושא שלא קשור לעניין.

רועי פולקמן: אין שום קשר.

אלי כהן: חברים, זה מנכ"ל ה"טוטו".

אלי כהן: לארי, יש לך זכות להציג מה שאתה רוצה.

רועי פולקמן: הלימיט זה סיפור אחר לגמרי.

רועי פולקמן: היה דיון על הלימיט, באמת.

<איציק לארי: כמו שציינתי, אנחנו נמצאים אנחנו נמצאים בנחיתות גדולה מאוד מול ההימורים הבלתי חוקיים.

<איציק לארי: ההימורים הבלתי חוקיים מעניקים אשראי, מה שלא קיים אצלנו בשום פנים ואופן.

<איציק לארי: אנחנו מנכים מס במקור.

<איציק לארי: ושיעור החזר הפרסים אצלנו הוא נמוך בצורה משמעותית מההימורים הלא חוקיים ולכן אנחנו בנחיתות גדולה מאוד מולם.

<איציק לארי: כאן רואים את הפערים.

<איציק לארי: כשאני אומר הימורים לא חוקיים, זה נראה הימורים במחתרת.

<איציק לארי: כל אדם נורמטיבי, באינטרנט וב"פייסבוק", פונים אליו בצורה פורמלית, מבקשים ממנו בעברית להפקיד.

<איציק לארי: הנה כמה דוגמאות קטנות: ויקטור צ'נדלר, אני לא חושב שיש מישהו חובב ספורט במדינת ישראל של מכיר את זה, שימו לב: קח מאה דולר בונוס להימור ראשון בספורט.

<איציק לארי: כל זה בעברית ופונה לקהל ישראלי חובב ספורט.

<איתי טמקין: גם אצלך יש מבצעים כאלה, איציק.

<איתי טמקין: גם אצלך.

<איציק לארי: ממש לא.

<איציק לארי: ממש לא.

<איתי טמקין: אין מבצעים לכניסה לאתר?

<איציק לארי: ממש לא.

אלי כהן: טמקין, אני מבקש לא להפריע לו יותר.

<קריאה: - - - 20 שקל.

<איתי טמקין: גם הם מציעים: תירשם ותקבל כסף חינם להימור הראשון.

<קריאה: 20 שקל לעומת 100 דולר.

<איציק לארי: רגע, רגע - - -

<איתי טמקין: גם אתם מציעים מבצעים.

<איתי טמקין: לא דיברתי על הסכומים.

אלי כהן: טמקין, בהערה הבאה אתה יוצא.

<איציק לארי: גם אם זה קיים - - -

מרב מיכאלי: סליחה, אפשר לקבל הבהרה על המבצעים?

מרב מיכאלי: אני מצטערת, אני לא משתמשת ואני לא יודעת - - -

<איציק לארי: אני שם דגש פה לא על כך שהם עושים דברים שונים מאתנו אלא על הקלות – אנחנו לכאורה מונופול – הקלות שניתן להמר באמצעות אתרים אחרים.

<איציק לארי: האתרים האלה פונים בעברית לקהל ישראלי שיושב בבית ובקלי קלות ניתן להמר שם.

<איציק לארי: היחסים אצלנו יותר נמוכים, המבצעים שם יותר אטרקטיביים.

<איציק לארי: אני לא נכנס לזה.

<איציק לארי: אני רק רוצה לציין שאנחנו לא מונופול.

<איציק לארי: באופן פורמלי אנחנו מונופול, באופן מעשי לא.

<איציק לארי: שימו לב.

<איציק לארי: אתר בעברית.

<איציק לארי: מישהו שואל שאלה: האם ניתן להפקיד בכרטיס אשראי שהונפק בישראל?

<איציק לארי: הם עונים לו: אנחנו מקבלים את כרטיסי האשראי מכל המדינות, למעט ארצות הברית, טורקיה וצרפת.

<איציק לארי: אנחנו בתחרות גדולה מאוד מול אתרים לא חוקיים שפונים לקהל חובבי הספורט.

<איציק לארי: כמובן, אפליקציות ייחודיות להימורים באתרים בחו"ל בשפה העברית, כמו שציינתי.

<איציק לארי: ראו פה: עושים כמו אתר "זאפ", לוקחים את היחסים שלנו מול אתרים אחרים ומראים עד כמה אנחנו פחות אטרקטיביים.

עודד פורר: אנשים יכולים להמר היום באפליקציה אינטרנטית?

<עדנה הראל פישר: יכולים לעשות הרבה דברים לא חוקיים.

עודד פורר: זה לא חוקי?

<עדנה הראל פישר: לא חוקי.

<עדנה הראל פישר: כל מה שמראה עד עכשיו מנכ"ל המועצה להסדר ההימורים בספורט זה פעילויות בלתי חוקיות.

אלי כהן: עדנה, אין כאן דו-שיח.

אלי כהן: סליחה.

אלי כהן: אין דו-שיח כאן.

<עדנה הראל פישר: אני מתנצלת.

אלי כהן: לארי, בבקשה.

עודד פורר: מהעושים כדי למנוע את - - -

<איתי טמקין: היום אסור להשתמש בכרטיס אשראי ישראלי.

אלי כהן: טמקין, צא החוצה.

<איתי טמקין: אני מתנצל, אדוני.

אלי כהן: אין להתנצל.

אלי כהן: יש פקיד ציבור.

אלי כהן: נגמר.

אלי כהן: לארי, תמשיך בבקשה.

<איציק לארי: לסיכום, פועלים עשרות אתרים וסוכנויות הימורים בלתי חוקיים ללא כל פיקוח והתחרות מולנו גדולה מאוד.

<איציק לארי: יש גם תביעה ייצוגית נגדנו היום על כך שהיחסים שלנו מפלים לרעה באופן בוטה את המהמר.

<איציק לארי: אני מבין שלא יהיה רלוונטי לגבי הגבלת גודל שוק ההימורים.

<איציק לארי: עמלות בעלי תחנות: כמובן שמה שיוחל עלינו, אני חושב שזה לא יהיה נכון לעשות את זה בחקיקה.

<איציק לארי: כל נושא העמלות, בתנאי שיהיה אחיד לכולם, חשוב שיהיה מודל פשוט מאוד שיהיה מובן לכולם, גם לבעלי תחנות שיחיו אתו בשלום.

<איציק לארי: לגבי מקסום התועלת הציבורית באמצעות הפחתת עלויות תפעול חשוב לי לציין שיש סתירה בין סעיפי החוק.

<איציק לארי: דבר שני, אני לא מכיר גוף עסקי בעולם שיש לו בחקיקה שורת רווח.

<איציק לארי: לא ייתכן שבחקיקה יחליטו על שורת רווח.

אלי כהן: תפנה אותנו לסעיף.

אלי כהן: זו נקודה חשובה.

אלי כהן: על איזה סעיף אנחנו מדברים?

<איציק לארי: סעיף 171(4) ו-171(6).

רועי פולקמן: אתה יכול להקריא את סעיף החוק?

אלי כהן: לארי, אמרת את זה כמה פעמים.

אלי כהן: אנחנו רוצים להבין בדיוק את הסעיף.

<איציק לארי: היועץ המשפטי יקריא לנו.

<יאיר שילה: רוצים להכניס סעיף 8(ג) לחוק, להחליף את סעיף 8(ג) הנוכחי לחוק להסדר הימורים בספורט, שיאמר:

<יאיר שילה: 62% לפחות מכלל תקבולי המועצה בשנה מעריכת הימורים ישולמו לזוכים.

<יאיר שילה: זה החצי הראשון של ההוראה.

רועי פולקמן: זה מקובל.

רועי פולקמן: הגדרת אחוז הרווח מקובלת.

<יאיר שילה: כן, אבל זה לא מקובל כאשר יחד עם זה רוצים לקבוע בסעיף 9 לחוק להסדר הימורים בספורט, שלפחות 24% מתקבולי המועצה מעריכת הימורים, ישמשו לחלוקת רווח.

רועי פולקמן: באחוזים?

רועי פולקמן: ככה זה גם עובד ב"פיס".

<איציק לארי: לא.

<איציק לארי: ב"פיס" זה לא בחקיקה.

<איציק לארי: זה בהיתר.

רועי פולקמן: זה הוויכוח?

רועי פולקמן: אם זה בחקיקה או בהיתר?

<יאיר שילה: לא.

<יאיר שילה: יש שני ויכוחים.

<יאיר שילה: יש ויכוח אחד על האפליה שזה לא צריך להיות בחקיקה.

<יאיר שילה: יש ויכוח שני על המהות: אם אתה לוקח 62.5 ועוד 24 - - -

אלי כהן: ברשותך, אני אעצור אותך כאן.

אלי כהן: אמר לי מנכ"ל האוצר שיש עדכון לסעיף.

אלי כהן: לכן אין טעם שנדון בסעיף הזה מכיוון שהוא אומר שיש לו עדכון.

<איציק לארי: אבל חשוב לי לציין שזה לא יהיה בחקיקה.

<איציק לארי: במדינת ישראל חווינו דברים כאלה, תקופת מתח בטחוני, מלחמה, ההכנסות יורדות בצורה דרמטית.

<איציק לארי: אף אחד לא רוצה שאנחנו - - -

<שי באב"ד: נחריג את מצבי הקיצון האלה.

<שי באב"ד: אפשר גם להחריג אותם.

<שי באב"ד: לא צריך לתת לפעול באופן חופשי.

<שי באב"ד: נחריג את מצבי הקיצון.

<איציק לארי: בגלל זה אין צורך בחקיקה.

<שי באב"ד: יש צורך בחקיקה.

<שי באב"ד: נחריג את מצבי הקיצון.

<איציק לארי: עד הים הגענו להבנות במסגרת - - -

<שי באב"ד: לצערי, לא הצלחנו להגיע להבנות.

<איציק לארי: אני חושב שהגענו.

<איציק לארי: אני אתן עוד דוגמה - - -

<שי באב"ד: אם אתה הבנת את זה ואתה לא הגעת להבנות אתי, אז כנראה לא הגענו.

אלי כהן: אני חייב להגיד כאן שזאת הערה גם של יושב-ראש ה"טוטו" שהוא במקרה רואה חשבון.

אלי כהן: ההערה שלו מושכלת ולכן לא הגיוני שהדירקטוריון יעשה עבירה על סעיף של רווח שלא תלוי בו.

<שי באב"ד: אדוני צודק ולכן יש מודל חדש.

<שי באב"ד: אני מציע שנראה את המודל החדש ונתייחס.

אלי כהן: תנו סמכות לשר האוצר אבל שלא יהיו במצב שהם עושים עבירה.

<שי באב"ד: נכון.

<שי באב"ד: מקובל לחלוטין.

אלי כהן: בבקשה, לארי.

<איציק לארי: אנחנו כל הזמן זוכים לשבחים, גם מהאוצר, שאנחנו גוף ציבורי אחד היעילים שהם מכירים.

<איציק לארי: תמיד דברו פה על עלויות שכר, השתוללות.

<איציק לארי: הבאתי בכוונה דוחות מבוקרים: 2015 מול 2014.

<איציק לארי: ב-2015 עלינו בהכנסות ב-430 מיליון שקל, עלינו ברווח הגולמי בערך ב-140 מיליון שקל.

<איציק לארי: למעט עמלת בעלי תחנות ועמלה למפעיל הזר, הכול ירד לשורת הרווח.

<איציק לארי: 100 מיליון שקל ירדו לשורת הרווח.

<איציק לארי: כלומר, עשינו עוד 430 מיליון שקל בהכנסות עם אותן הוצאות בדיוק.

<איציק לארי: אנחנו כפופים לממונה על השכר, אנחנו לא יכולים להעלות שכר, אנחנו לא יכולים להוסיף תקנים, הכול על פי אישורים.

<איציק לארי: אני חושב שאנחנו דוגמה ותמיד נונים אותנו כדוגמה לגוף יעיל.

<איציק לארי: לא אמרנו שאנחנו לא מוכנים.

<איציק לארי: יש כשלים שדיברו עליהם כמו עמלות או בעבר על הסכמי שיווק עם גופי ספורט.

<איציק לארי: אנחנו מוכנים להחיל על עצמנו, כמובן הכול בהבנות.

<איציק לארי: זו דוגמה קטנה להראות שאצלנו כל שקל שנוסף יורד למטה לשורת הרווח.

<איציק לארי: התוספות הן בשוליים.

<איציק לארי: לוקחים מודלים שלנו כמו כל הנושא של זכיינים אזוריים, עברנו ל-in-house ורוצים לאמץ אותם גם במקומות אחרים.

<איציק לארי: לוקחים מודלים אחרים שלנו, לשמחתי הרבה, ורוצים לאמץ אותם במקומות אחרים.

<איציק לארי: לכן חשוב שגם הדברים האלה יאמרו כאן

<איציק לארי: ולא רק הטחת האשמות לגבי חוסר יעילות וכו'.

<איציק לארי: זה סיכום שלי של הצעת החוק.

<איציק לארי: בעניין חיוב זיהוי 4 ספרות, כבר החלטנו להחיל על עצמנו והתחלנו בשינויים טכנולוגיים כדי שזה ייכנס.

<איציק לארי: מעבר לכך, היו לנו הרבה אי-הבנות.

<איציק לארי: יזמנו מפגש עם משרד המשפטים כדי לקבל תשובות ולעשות את זה בצורה מיטבית שתענה על רוח החוק.

<איציק לארי: לגבי מרוצי הסוסים שהיום מדברים עליהם כולם, יש פה את המפעיל הזר.

<איציק לארי: חשוב לי לציין שקיבלנו את זה לאחר החלטה של ממשלת ישראל, אישור שני השרים וועדת הכספים של הכנסת.

<איציק לארי: כמו שאמרתי קודם, יש תוכן חיצוני, אנחנו תלויים בתוכן חיצוני.

<איציק לארי: כל הנושא של ההתמכרויות, לדוגמה, אתמול באת לתחנה, אתה יכול לרצות להמר, איך אומרים אצלנו בשכונה?

<איציק לארי: אתה יכול לדבר ללמפה.

<איציק לארי: אין תוכן.

<איציק לארי: בשבע בערב באת?

<איציק לארי: אין מרוצים.

<איציק לארי: יש ימים בדצמבר וינואר עם אפס מרוצים.

<איציק לארי: זו לא מכונה ש-24 שעות יכולה לעבוד.

<איתי טמקין: כמה מרוצים היו אתמול?

<איציק לארי: לדעתי, זה הסתיים אתמול בשבע בערב.

<איתי טמקין: כמה מרוצים היו?

<איציק לארי: 18 מירוצים.

<איתי טמקין: 23 מירוצים היו אתמול.

<איציק לארי: 23.

<איציק לארי: אני לא זוכר.

<איציק לארי: עשית בדיקה.

<איציק לארי: לא זוכר כל יום את מספר המירוצים.

<איציק לארי: חשוב לי לציין שיש פה תלות בתוכן חיצוני.

<איציק לארי: לא אנחנו קובעים את מספר המירוצים.

<איציק לארי: יש לנו מגבלה – אנחנו יכולים להמר מאנגליה בלבד.

<איציק לארי: חשוב לציין את זה, זה המשחק שהכי הוגן למשתתפים.

<שי באב"ד: אני רוצה להבין.

<שי באב"ד: ה"טוטו" תומך בלהשאיר את מרוצי הסוסים?

<שי באב"ד: אני רוצה להבין אם זו הטענה שעולה פה.

<איציק לארי: ה"טוטו" הכניס את מירוצי הסוסים.

<שי באב"ד: אבל עדיין, לאחר כל הדברים שנעשו ונאמרו ומדיניות הממשלה, אני שואל אם ה"טוטו" תומך בדברי השרה ושר האוצר.

<שי באב"ד: ה"טוטו" תומך?

<איציק לארי: ה"טוטו" יקבל כל החלטה - - -

אלי כהן: שי, השאלה הזאת לא הוגנת מצדך.

אלי כהן: קודם כל, לגיטימי שלארי, שהיה מנכ"ל ה"טוטו", שיתמוך.

אלי כהן: צריך לזכור, אנחנו לא בדיקטטורה.

אלי כהן: כלומר, גם אם שר קובע מדיניות, לגיטימי שפקיד חושב אחרת.

<שי באב"ד: שאלתי, אני לא אמרתי לך שאסור לו - - -

דוד ביטן: זה תאגיד על פי דין.

<שי באב"ד: לא אמרתי לו לחשוב אחרת.

<שי באב"ד: רציתי להבין - - - שאלתי אותו, לא הכתבתי לו.

<שי באב"ד: אני לא דיקטטור.

דוד ביטן: שיהיה ברור, הוא לא עובד אצלכם.

<שי באב"ד: שיגיד: כן, אני תומך - - - אבל למה להאשים בדברים שלא אמרתי?

<שי באב"ד: לא אמרתי שהוא עובד אצלי ולא עשיתי דיקטטורה.

<שי באב"ד: שאלתי אותו אם הוא תומך עדיין במירוצי הסוסים.

<שי באב"ד: זה הכול.

אלי כהן: מה שאני מרגיש, ואם אני אענה במקומו, אני מבין שהוא לא מסכים עם סגירת מירוצי הסוסים.

אלי כהן: ככה אני מבין.

אלי כהן: אבל מצד שני, יאמר לזכותו ולשבחו, שהוא מכבד החלטה מכיוון שהוא מבין מי הרגולטור.

<שי באב"ד: הוא חייב.

<שי באב"ד: זו לא זכותו – זו חובתו.

אלי כהן: לא.

אלי כהן: ראינו גם רגולטורים אחרים שמנסים להתחכם.

<שי באב"ד: זה לעבור על החוק.

אלי כהן: לארי לא נמצא במקום הזה.

<שי באב"ד: זה עבירה על החוק, אדוני היו"ר.

<שי באב"ד: אנחנו לא רוצים שאנשים יהיו עבריינים.

<איציק לארי: שי, שאלת אותי שאלה.

<איציק לארי: נכבד כל החלטה.

<איציק לארי: אבל חובתי להצביע על המשמעויות.

<שי באב"ד: בסדר, שאלתי אם אתה תומך.

<איציק לארי: עצם זה שהכנסתי, אומר שאני מאמין במוצר הזה.

<איציק לארי: דרך אגב, יש מוצרים שאם הייתם מבקשים ממני להכניס, לא הייתי מכניס.

<איציק לארי: לדוגמה, לא אסכים להכניס – אני באופן אישי וגם ה"טוטו" – מוצרים שצריך לכסות מאחורי וילון.

<איציק לארי: בעניין הזה, כשהכנסנו את מירוצי הסוסים, היה איזון נכון, כמו שזה קיים היום.

<איציק לארי: כמובן שנכבד כל החלטה.

<איציק לארי: חשוב לי לציין, אני חוזר לתלות של הספורט הישראלי בנו שהיא מוחלטת, לא בריאה.

<איציק לארי: אני לא אוהב אותה אבל זה המצב כרגע.

<איציק לארי: לכן, פגיעה גם בהכנסות ממירוצי הסוסים ומהרווחים מהם היא נכון להיום גם פגיעה בספורט הישראלי.

דוד ביטן: אני רוצה לשאול את המנכ"ל, אמרת בישיבה הקודמת, וזה מה שאני הבנתי – עכשיו אומר לי יושב-ראש האוצר, פולקמן, משהו אחר - - -

<שי באב"ד: יושב-ראש האוצר?

<שי באב"ד: יש כזה דבר?

<שי באב"ד: יש תפקיד חדש באוצר שאני לא מכיר?

רועי פולקמן: יו"ר ועד העובדים.

רועי פולקמן: אני יו"ר ועד העובדים.

אלי כהן: הוא יכול לבקש עוד תקן לעוזר בעקבות המינוי שמינית.

<שי באב"ד: יש יו"ר חדש, צריכים להיות לו שלושה עוזרים.

<שי באב"ד: אני מבקש שלושה עוזרים ליו"ר החדש.

<שי באב"ד: מי היו"ר, רק שאני אדע, אדוני?

אלי כהן: פולקמן מוציא הכחשה ב"טוויטר".

רועי פולקמן: אני מוציא הכחשה מיד לגלי צה"ל: לא הוקלטתי אומר שום דבר על ועד העובדים.

דוד ביטן: אתה אמרת שאחרי שמקבלים את הביטוח הלאומי, אז יש עלייה - - -

<שי באב"ד: כן.

<שי באב"ד: ב"פיס".

דוד ביטן: אני הבנתי שזה קשור לסוסים.

דוד ביטן: עכשיו מתברר שזה קשור ל"פיס".

<שי באב"ד: אמרתי "פיס".

דוד ביטן: אז זה לא קשור לסוסים.

<שי באב"ד: אני אומר ב"פיס".

דוד ביטן: אז הסוסים לא משפיעים על הביטוח הלאומי.

<שי באב"ד: תכף תשמע אתה תשמע על מה הסוסים משפעים או לא.

<שי באב"ד: נציג לכם את כל הנתונים.

<שי באב"ד: זה מדהים שהסוסים הופך להיות דבר טוב והימור מעולה.

<שי באב"ד: אנחנו תכף נציג אחרת.

דוד ביטן: אתה יודע למה האוצר מתנגד?

<בני ביטון: מנכ"ל האוצר, גם נציג לך דברים אחרים.

<בני ביטון: אם אתה מדבר על תעסוקה, אני אציג לך גם דברים אחרים.

<שי באב"ד: אבל מה הקשר למירוצי סוסים ותעסוקה?

<שי באב"ד: תעסוקה תלויה - - -

רועי פולקמן: - - - בנגב, אבל לא עם סוסים.

<בני ביטון: גם עם סוסים.

<בני ביטון: מה יש?

דוד ביטן: כבוד היו"ר, יושב-ראש האוצר, למה האוצר מתנגד להביא מירוצי סוסים באמת?

דוד ביטן: כי הוא לא מסוגל לכסות את הוצאות המספוא של הסוסים.

אלי כהן: אולי נעשה - - - למספוא ואז הכול יסתדר.

<שי באב"ד: אני מבין שהסוסים זה דבר טוב והוא עוזר לתעסוקה בנגב.

<שי באב"ד: הבנתי.

<בני ביטון: לא רק זה - - -

<שי באב"ד: זה שיש בעיה של תעסוקה בנגב, אני מסכים.

<שי באב"ד: זה שצריכים לעשות מיליון צעדים, אני מסכים.

<שי באב"ד: אני לא מבין אך הדיון מגיע, באמת, בכנסת ישראל שמירוצי סוסים, שזה הימורים, ואנחנו נראה מי מהמר בזה – אנשים שנלקח להם הכסף - - - זה הופך להיות התעסוקה של הנגב - - - אני מציע - - -

דוד ביטן: המנכ"ל, אתה יודע שה"ווינר" ממכר?

<שי באב"ד: בסדר.

דוד ביטן: עכשיו תבטל את ה"ווינר".

<שי באב"ד: כל ההימורים לא טובים.

<שי באב"ד: זה נכון.

דוד ביטן: אני רוצה שתבטל את ה"ווינר", כן.

דוד ביטן: למה אתה לא מבטל את ה"ווינר"?

<שי באב"ד: כי יש משהו יותר ממכר ויש משהו פחות ממכר.

דוד ביטן: לא.

דוד ביטן: זה ממכר הכי הרבה, ה"ווינר".

דוד ביטן: היה אני מודיע לך.

דוד ביטן: הכי הרבה ממכר.

<שי באב"ד: תביא את הנתונים.

דוד ביטן: 70% מהכנסות של ה"טוטו" זה ה"ווינר".

דוד ביטן: אתה יודע למה?

<שי באב"ד: תביא נתונים שזה הכי ממכר.

דוד ביטן: מאיפה אתה יודע?

דוד ביטן: איזה נתונים יש לך?

<שי באב"ד: תכף נציג לך אותם.

אלי כהן: תודה.

אלי כהן: לארי, אתה רוצה להוסיף עוד משהו?

<איציק לארי: רק עוד שקף אחד של פוטנציאל ההתמכרות לגבי סוסים.

אלי כהן: אני מבקש שהצגת תועבר ותעלה לאתר הוועדה.

<איציק לארי: חשוב לי לציין שה"רייסר" היא קטגוריה חדשה וטרם בוצע מחקר אמפירי ביחס להרגלי השחקנים.

<איציק לארי: אנחנו כל הזמן בוחנים את עצמנו במסגרת ה- responsible gamingועורכים מחקרים.

<איציק לארי: אם אתם רוצים, נציג בדיון הבא חוות דעת של פרופסור מאוניברסיטת בר אילן שחוקר את התחום הזה שנים רבות.

<איציק לארי: בנוסף יש פה את הרגולטור האנגלי של שוק ההימורים שמגלה שההימורים על מירוצי סוסים ממוקמים במקום ה-15 מתוך 16 סוגי הימורים.

<איציק לארי: אם אנחנו לוקחים את כל סך ההימורים ביחד, שלנו ושל "מפעל הפיס", הוא בטח לא במקום השני מבחינת פוטנציאל ההתמכרות.

<איציק לארי: נתונים דומים שאנחנו בחנו התקבלו מהמפעיל בצרפת, המפעיל הגדול באירופה.

<איציק לארי: בנתונים שהצטברו בידינו עד היום בישראל ניתן לראות בבירור שהגידול במכירות מקורו בהרחבת פריסת התחנות ולא בהעמקת הצריכה.

<איציק לארי: ככל שפרסנו יותר תחנות, הגדלנו הכנסות.

<איציק לארי: כלומר, לא הגדלנו צריכה בקרב משתתפים קיימים אלא יותר לקוחות משחקים.

אלי כהן: תודה רבה.

אלי כהן: נעבור עכשיו לראש עיריית דימונה מר בני ביטון, ולאחריו – ידבר נציג החברה האנגלית של ההימורים.

אלי כהן: בני, בבקשה.

<בני ביטון: בוקר טוב כולם.

<בני ביטון: אני רוצה לדבר על ההיפודרום.

<בני ביטון: אנחנו כבר בתהליך של קרוב ל-3 שנים.

<בני ביטון: לא הייתי נכנס לסוגיה הזאת אם לא הייתה החלטת ממשלה להקים שני היפודרומים: אחד בצפון בגלבוע, ואחד בדרום אצלנו.

<בני ביטון: הגעתי לזה לאחר השקעה ולאחר שהיה דין ודברים עם השרה הקודמת – אני חייב להיות הגון – ויחד עם מנכ"ל ה"טוטו".

<בני ביטון: השקענו ואנחנו נמצאים כרגע בתהליך הסופי בהחלטה.

<בני ביטון: הקצנו לזה קרוב ל-450 דונם על כביש 25.

<בני ביטון: לסבר לכם את האוזן מה זה כביש 25: בין מיליון וחצי ל-2 מיליון כלי רכב נוסעים לכיוון אילת.

<בני ביטון: אתם מדברים על היפודרום.

<בני ביטון: נסעתי לצרפת לראות את זה.

<בני ביטון: נסעתי לאיטליה לראות את הדברים האלה.

<בני ביטון: ידבר אחרי זה הנציג - - -

דוד ביטן: בסדר, לפחות נסעת.

דוד ביטן: מה אתה רוצה?

<בני ביטון: נסעתי, בדיוק – לא על חשבון משלמי המיסים.

<בני ביטון: זה בסדר.

<בני ביטון: לא על חשבון הכנסת – ולמדתי את הסוגיה הזאת בכמה רבדים, רבותי.

<בני ביטון: קודם כל, אני חייב להגיד לכם, הפן התעסוקתי.

<בני ביטון: התפלאתי לשמוע שהקמת היפודרום בסדר גודל כזה בדימונה יוצרת 2,500 מקומות עבודה.

<בני ביטון: לא רק לנו, רבותי, גם למגזר הבדואי.

<בני ביטון: אני מדבר על סוסים וגם על גמלים.

<בני ביטון: אתם יודעים שהבדואים סביבנו מוכי אבטלה.

<בני ביטון: קרוב ל-50-40 אחוז מוכי אבטלה שם.

<בני ביטון: דבר שני, הקמת בית חולים וטרינרי שאנחנו הולכים להקים במקום.

<בני ביטון: שימו לב.

<בני ביטון: לא רק הימור.

<בני ביטון: הדבר השלישי, הקמת בתי מלון.

<בני ביטון: הדבר הרביעי, הקמת קומפלקס של ספורט, רבותי.

<בני ביטון: אני לא רוצה להגיד שאנחנו הולכים להחליף את קיסריה, אבל הקמת גוף, הקמת מגרשי כדורגל.

<בני ביטון: פוטנציאל אדיר כזה שייתן לנו ויוציא את הנגב מתרדמתו.

<בני ביטון: אתמול היה דיון בכנסת על נושא הקמת בית חולים.

<בני ביטון: לצערי הרב אני רואה, איך אומרים?

<בני ביטון: החצר האחורית של מדינת ישראל.

<בני ביטון: באנו, יזמנו דברים על פי החלטת ממשלה, רבותי.

<בני ביטון: לא המצאנו את הדברים האלה.

<בני ביטון: אני שקוע, אדומי מנכ"ל משרד האוצר, בהוצאות כספיות ולא עשיתי דבר שמנוגד לחוק.

<בני ביטון: אמרו לי שיש החלטת ממשלה, הלכתי על פי החלטת הממשלה.

<בני ביטון: ישבתי עם מנכ"ל ה"טוטו", ישבתי עם השרה מירי רגב, ואמרתי להם: תקימו את זה אצלנו בנגב.

<בני ביטון: כשאתה אומר הימורים, אני לא אומר "רק הימורים" – אני אומר בית חולים, אני אומר תיירות, בתי מלון.

<בני ביטון: אני אומר ספורט.

<בני ביטון: אני אומר את שלושת הדברים האלה.

<בני ביטון: בדברים הישירים, אדוני מנכ"ל האוצר, תקשיב - - -

אלי כהן: אתה אומר דברים חשובים מאוד.

<בני ביטון: מה שאתם אומרים לי – איפה מרב מיכאלי?

<בני ביטון: וגם אדוני, יושב-ראש, איך קראת לו?

<בני ביטון: ועד העובדים של האוצר - - -

דוד ביטן: יושב-ראשה אוצר.

<בני ביטון: יושב-ראש האוצר.

<בני ביטון: אדוני מנכ"ל המשרד - - -

דוד ביטן: פולקמן סגן שלי בלי קשר, לכן מה זה אומר אם הוא יושב-ראש האוצר והוא הסגן שלי?

רועי פולקמן: - - - הוא מינה את חזן לפני כמה ימים.

רועי פולקמן: אני לא יודע אם אני בתחרות פה.

אלי כהן: אם הוא סגן שלך, למה לא נתת לו כספים קואליציוניים?

דוד ביטן: זה לא קשור.

דוד ביטן: הוא קיבל את כל האוצר.

דוד ביטן: אתה מה העבודה בעיניים שעושים לכולנו?

דוד ביטן: הם יושבים עם האוצר, מכניסים את זה כבר לבסיס התקציב.

דוד ביטן: אצלם אין כספים קואליציוניים – כל התקציב הוא שלהם.

אלי כהן: בבקשה, ראש העיר.

<שי באב"ד: - - - 230 מיליון שקל פלט על - - -

<בני ביטון: אדוני יושב-ראש הוועדה, שלא יצטייר - - -

דוד ביטן: כמה?

דוד ביטן: - - -

אלי כהן: בבקשה לא להפריע לו.

דוד ביטן: - - -

<בני ביטון: ביטן - - -

אלי כהן: שי, לא להגיב בבקשה.

<בני ביטון: אדוני יושב-ראש הקואליציה, אתה רוצה להיבחר לכנסת, לא?

דוד ביטן: אני אגיד ככה, כשיהיו לך הרבה מתפקדים, תאיים עלי.

<בני ביטון: תודה רבה לך.

אלי כהן: ביטן ביקש סיבוב על הגמל.

אורי מקלב: אפשר להכניס את זה להימורים על הסוסים, מי - - -

<שי באב"ד: מירוצי גמלים.

אורי מקלב: אנחנו נסכים.

<בני ביטון: אדוני היושב-ראש, שני חברי הכנסת המכובדים שאומרים לי: לך תקים מפעלים ושיקומו מפעלים.

<בני ביטון: בעשור האחרון לא קם שום מפעל בדימונה.

<בני ביטון: בשלוש השנים האלה, 8 מפעלים, תודות גם למשרד האוצר וגם למשרד הכלכלה.

רועי פולקמן: אתה עושה עבודה מדהימה, אבל למה הימורים?

<בני ביטון: זה לא קשור - - -

דוד ביטן: יש החלטת ממשלה, הוא אומר.

<בני ביטון: יש החלטת ממשלה.

דוד ביטן: אתה לא מקשיב?

<בני ביטון: אתה לא מקשיב.

<בני ביטון: יש החלטת ממשלה, אני לא עושה משהו בניגוד לחוק.

<בני ביטון: הקמנו 8 מפעלים חדשים.

<בני ביטון: רבותי, תקשיבו, איש ליכוד מדבר גם על המגזר הבדואי.

<בני ביטון: גם על הבדואים שהם 50-40 אחוזים מובטלים.

<בני ביטון: נוכל להעסיק אותם שם, גם בהיפודרום, גם בבית החולים, גם בבית המלון ובכל הדברים האלה.

<בני ביטון: תקשיב, אדוני מנכ"ל משרד האוצר, הנה לך פתרון וכסף תוספתי למדינת ישראל, למיסים, יחד ובשילוב עם ה"טוטו".

<בני ביטון: תודה רבה לכם.

אלי כהן: אמרת דברים חשובים.

אלי כהן: אפילו שאני בעד הנושא של סגירת ההימורים, נאמרו גם דברי טעם.

אלי כהן: נעבור בבקשה לנציג החברה האנגלית.

<זוהר לנדה: אני אגיד מה מילים ואז ה-International director של החברה של GBI יאמר כמה מילים בעצמו ואני אעזור בלהסביר את הדברים.

אלי כהן: בבקשה.

<זוהר לנדה: אני רוצה להתחיל ולומר שזה אחד המקרים החריגים בהיסטוריה של הכנסת שמבקשים לעשות שימוש בדבר חקיקה כדי לסיים חוזה שנחתם עם מדינת ישראל והוא בר תוקף - -

מרב מיכאלי: יש לי - - - בשבילך: רשות השידור.

אלי כהן: לא, לא.

מרב מיכאלי: רשות השידור - - -

אלי כהן: מרב, אנחנו ננהג בנימוס אנגלי ונשמע אותו - - -

דוד ביטן: מה הוא קשור?

דוד ביטן: הוא לא יודע על מה את מדברת בכלל.

דוד ביטן: תגידי לו ה-BBC, הוא יבין.

<זוהר לנדה: חברת הכנסת מיכאלי וחבר הכנסת פולקמן אמרו בישיבות הקודמות על נתונים כאלה ואחרים.

<זוהר לנדה: אני אומר לכם: אין נתונים כאלה.

<זוהר לנדה: אתם לא ראיתם נתונים כאלה כי גם אנחנו עד היום לא ראינו נתונים כאלה.

<זוהר לנדה: עד כדי כך שמשרד האוצר מסתיר מכם ומאתנו את הנתונים ולכן הגשנו עתירה לפי חוק חופש המידע שיחשפו את מה שעומד בבסיס הטענות שלהם.

<זוהר לנדה: כדי לעשות סדר, אני רוצה להסביר שיש שתי ועדות שדנו בניין הזה.

<זוהר לנדה: יש את ועדת עדנה הראל.

<זוהר לנדה: ועדה מקצועית שגברת עדנה הראל עמדה בראשה; ויש את הוועדה שמנכ"ל האוצר מר באב"ד עמד בראשה.

<זוהר לנדה: הוועדה של עדנה הראל שפרסמה את מסקנותיה בחודש פברואר 2016 קובעת בוועדה מקצועית שהיא לא קובעת שהימורי הסוסים הם הימורים ממכרים ובעלי סכנה יותר מכל הימורים אחרים.

<זוהר לנדה: אנחנו מחזיקים בחוות דעת מומחים, לרבות פרופסור שניצר מאוניברסיטת בר אילן, שקובעת שזה סוג ההימורים הפחות בעייתי שיש.

<זוהר לנדה: נדמה לי שגם אמר חבר הכנסת גואטה בדיון הקודם, כשציטט ספר מהיהדות, שלפני 300 שנה נאמר שההימורים בעייתיים.

<זוהר לנדה: נדמה לי שחבר הכנסת גואטה היה צריך גם להגיד בהמשך שלפי רמב"ם, שאני לא צריך להציג אותו, אחד מהעקרונות הבסיסיים בהלכות מכירה הוא שחוזים יש לקיים.

<זוהר לנדה: עד כדי כך הרמב"ם הלך שגם חוזה שאפילו נכתב בשבת, חובה לקיים אותו.

<זוהר לנדה: אז סיטואציה שבה מבקשים באמצעות דבר חקיקה - - -

דוד ביטן: תביא לי את הדבר הזה.

דוד ביטן: כשיהיו לי ויכוחים עם - - -

אורי מקלב: היסטוריון של הכנסת וגם רב פוסק הלכה - - -

<שי באב"ד: הוא שוכח להגיד שיש סעיף בחוזה שקובע איך מסיימים את החוזה.

<שי באב"ד: חלק מהחוזה.

אורי מקלב: מה בדיוק המקצוע שלך?

אורי מקלב: מומחה למירוץ סוסים?

אורי מקלב: אתם מומחים למירוץ סוסים?

אורי מקלב: היסטוריון של הכנסת שיודע בדיוק מה היה ועכשיו גם רב פוסק מהרמב"ם?

<זוהר לנדה: לא, אנחנו לא מתיימרים.

<שי באב"ד: הוא עורך דין, אבל זה בא עם - - -

מרב מיכאלי: חבר הכנסת מקלב, מה שצריך להגיד זה שאם אדוני כבר מביא דברים מההלכה, אז שיביא בבקשה את פריקה וטענה, את האיסור לעשות דברים כאלה לחיות מלכתחילה.

מרב מיכאלי: איסור הכלתי מדאורייתא.

<זוהר לנדה: לעשות מה?

<זוהר לנדה: שירוצו?

מרב מיכאלי: לא מהרמב"ם אלא מדאורייתא פריקה וטעינה.

<זוהר לנדה: שסוסים ירוצו?

<זוהר לנדה: אסור לתת לסוסים לרוץ?

<שי באב"ד: מהחופש שלהם.

<שי באב"ד: מרצונם החופשי, כן.

<שי באב"ד: הוא קם בבוקר ואומר: אני רוצה להתחרות במירוץ.

<זוהר לנדה: לא שמעתי עד היום אף אחד שאומר שאת הימורי הסוסים באנגליה, חברת הכנסת מיכאלי, רוצים לעצור בגלל צער בעלי חיים.

<זוהר לנדה: זו פעם ראשונה שגם משרד האוצר לא הלך עד כדי כך רחוק.

אלי כהן: זוהר, תמשיך.

אלי כהן: שי, זו דעתו וכל אחד יכול להגיד את מה שהוא רוצה.

דוד ביטן: ומה עם צער בני אדם?

<זוהר לנדה: אפשר לזלזל, מנכ"ל האוצר, אפשר לזלזל, אבל - - -

<שי באב"ד: לא מזלזל, אבל אתה יודע - - -

אלי כהן: שי, בלי קריאות ביניים.

אלי כהן: אני מבקש.

<זוהר לנדה: אפשר לדבר בציניות, אבל עד היום, כשחזרנו וביקשנו את הנתונים שעומדים בבסיס הוועדה שלך, העובדות הן שעד היום לא קיבלנו אותן, ולכן נדרשנו ופנינו בעתירה - - -

דוד ביטן: איזה צער בעלי חיים?

דוד ביטן: הרי סוסים אוהבים לדהור.

דוד ביטן: אז מה בדיוק הבעיה, לא הבנתי.

דוד ביטן: באמת, סוסים אוהבים לדבור.

דוד ביטן: זה הדבר שהם הכי אוהבים.

<איתי טמקין: - - - שיושבים עליהם ורצים - - -

<זוהר לנדה: יושב-ראש הוועדה, אפשר לבקש שמה שהחלת עלינו יחול גם על המפריעים - - -

אלי כהן: בהחלט, בהחלט.

דוד ביטן: אנחנו לא מפריעים.

דוד ביטן: תלמד, אנחנו מקבלים זכות דיבור מתי שאנחנו רוצים.

<זוהר לנדה: לא דיברנו עליך.

<זוהר לנדה: דיברנו דווקא לנציגי האוצר בהקשר הזה.

דוד ביטן: אוקיי.

<זוהר לנדה: כפי שאמרתי גם בדיון הקודם, נערכנו בהקשר הזה, שכרנו את חברת - - -

רועי פולקמן: - - -

אלי כהן: יושב-ראש האוצר - - -

דוד ביטן: הוא רוצה שאני אדגיש שהוא למד בהרווארד.

<זוהר לנדה: שכרנו חברה כלכלית בשם "נומריקס" שמלווה את החברות המובילות במשק.

<זוהר לנדה: לפחות מחוות דעת ראשונית שהיא הכינה בהקשר הזה, הסיטואציה היא שסיומו של חוזה באיבו, בטח חוזה ארוך טווח, המשמעות היא נזקים בהיקפים של מאות מיליוני שקלים.

דוד ביטן: מה זה ארוך טווח?

דוד ביטן: זה עד אמצע 2018.

<זוהר לנדה: אני אבקש שנציג החברה האנגלית יסביר וירחיב בהקשר הזה.

<זוהר לנדה: יושב-ראש הוועדה, אם אפשר, נעבור לנציג.

אלי כהן: בבקשה, Please.

<ג'יימס סינגר: (אומר דברים בשפה האנגלית, להלן התרגום החופשי) תודה רבה.

<ג'יימס סינגר: שמי ג'יימס סינגר, אני אדבר באנגלית בתקווה שהיועץ המשפטי שלי יתרגם, כדי שכולם יבינו.

<זוהר לנדה: לא מתורגמן, מנכ"ל האוצר.

<שי באב"ד: פה אני אבדוק אותך כי גם אני מדבר את השפה הזו.

<ג'יימס סינגר: (אומר דברים בשפה האנגלית, להלן התרגום החופשי) תודה רבה ליו"ר הוועדה ולחבריה, אני שמח על שניתנה לי ההזדמנות לדבר כאן היום, כנציגה של התאחדות בריטניה אירלנד של תעשיות מירוצי הסוסים, GBI Racing, הפועלת ביותר מ- 40 מדינות ברחבי העולם.

<ג'יימס סינגר: בין המדינות האלה נמנות מדינות החברות בארגון ה- OECD כמו: ישראל, צרפת, איטליה, אוסטרליה, ניו-זילנד, ארה"ב, צ'ילי ועוד.

<ג'יימס סינגר: מעולם לא נתקלנו בסיטואציה כמו זו.

<זוהר לנדה: עד עכשיו הוא אומר בעצם ש-GBI כחברה מובילה בעולם בתחום פועלת ביותר מ-40 מדינות.

<זוהר לנדה: כולן מדינות מובילות כמו ארצות הברית, קנדה, צ'ילה, ניו זילנד, אוסטרליה.

<זוהר לנדה: מדינות שחברות ב-OECD כמו ישראל.

<זוהר לנדה: הוא סיים את החלק הזה ואמר שעד היום החברה מעולם לא נתקלה בסיטואציה כזו שבה מבקשים לסיים - - -

מרב מיכאלי: הוא לא אמר באיזו סיטואציה.

מרב מיכאלי: הוא אמר שעד היום לא - - -

אלי כהן: חברת הכנסת מיכאלי, כאן אני מבקש להפסיק.

אלי כהן: אנחנו נשמע אותם בקשב רב, זו הזכות שלהם.

אלי כהן: הטענות שלהם, גם אם אני לא מסכים איתן, הן טענות לגיטימיות ולכן אנחנו בהחלט צריכים לשמוע אותם.

<שי באב"ד: הוא מרחיב את התרגום.

אלי כהן: לא, לא, שי.

אלי כהן: אין "רק מרחיב".

אלי כהן: נשמע אותו כפי המקובל.

אלי כהן: בבקשה, תמשיך.

אלי כהן: Please.

דוד ביטן: הוא - - - שלו.

דוד ביטן: הוא יכול להרחיב.

<ג'יימס סינגר: (אומר דברים בשפה האנגלית, להלן התרגום החופשי) לפני חמש שנים, הוזמנו כאן על ידי הכנסת לבוא ולהשקיע בישראל.

<ג'יימס סינגר: אנו נענינו לממשלה בתום לב, על מנת לסיים את התהליך.

<ג'יימס סינגר: משרדי הממשלה כגון: משרד המשפטים, המשטרה, משרד הספורט ומשרד האוצר, נתנו את האישור לאפשר הימורי מירוץ סוסים.

<ג'יימס סינגר: אנו עמדנו על חוק זה במלואו, לכל אורך הדרך.

<ג'יימס סינגר: כיום, אותה ממשלה מאיימת לבטל את החוזה לפני תאריך סיום החוזה.

<זוהר לנדה: בעצם, ג'יימס מסביר שכל הפעילות כאן מקורה ביוזמה של אותה כנסת.

<זוהר לנדה: אך לפני 5 שנים, בסיומו של הליך שכלל את כל משרדי הממשלה הרלוונטיים: משרד האוצר, משרד המשפטים, המשטרה, ועדות פנים של הכנסת, והחליט על תיקון החקיקה והזמין פרסום של מכרז שבמסגרתו GBI זכתה, חתמה על חוזה, פעלה לאורך כל חיי החוזה לפי דין.

<זוהר לנדה: הסיטואציה הים היא חריגה במובן הזה שהכנסת מבקשת לבטל חוזה אחרי שהיא יזמה את כריתתו של אותו הסכם.

<ג'יימס סינגר: יש שבע נקודות שברצוני להעלות בפני הוועדה.

<ג'יימס סינגר: נקודה ראשונה - הדוח שפורסם על ידי משרד האוצר, אשר דיבר על בעיות של התמכרות, אינו מדוייק.

<ג'יימס סינגר: הימורי מירוץ אלה, מאורגנים ומנוהלים בהצלחה במדינות ברחבי העולם, מצ'ילה ועד יפן.

<ג'יימס סינגר: משרד האוצר לא הציג בפנינו שום ראיות, המוכיחות שבישראל הדברים הם אחרת.

<זוהר לנדה: הנקודה הראשונה מתוך 7 הנקודות שהוא רוצה להגיד היא שהמידע שמשרד האוצר מסביר פה בוועדה, כאילו יש נתונים כאלה ואחרים, שהימורי סוסים הם ממכרים בצורה חריגה, הוא מידע שגוי מיסודו.

<שי באב"ד: הוא לא אמר בצורה חריגה, אבל בסדר, תמשיך.

<בני ביטון: אתם עושים בוחן באנגלית פה?

<איתי טמקין: ראש העיר, זה כמו בנק שטועה רק לכיוון אחד כל הזמן.

<שי באב"ד: מאחר ואני דובר שפת אם אנגלית, אז אני עוקב בזהירות אחרי מה שהוא אומר.

אלי כהן: יש לכם פרוטוקול - - -

<בני ביטון: הבנו שאתה מוכשר באנגלית.

<זוהר לנדה: עד היום משרד האוצר לא ניפק שום הוכחה לטענה ביחס לכך שההתמכרות להימורי סוסים חורגת ממה שנהוג במדינות אחרות והוא ציטט בהקשר הזה מצ'ילה ועד יפן.

<ג'יימס סינגר: נקודה שנייה – לא התקיים לנו אף שימוע וגם לא אפשרו לנו להגיע לאף דיון במשרדי הממשלה, כדי להשמיע את דברינו בכל הנוגע להימורי מרוץ סוסים.

<זוהר לנדה: פה הטענה היא בסיסת ביותר: כל התהליך הזה של משרד האוצר נעשה בלי שנעשה אפילו שימוע.

<זוהר לנדה: לא זומנו לשום דיון בפני משרד האוצר לשמוע מה הטענות שיש למפעיל הזר להשמיע בפני מה שנקרא ועדת באב"ד.

<ג'יימס סינגר: נקודה שלישית – אנו מאוד גאים בשותפות שלנו עם המועצה הישראלית להימורים בספורט, שביחד ביצענו בהצלחה מרובה את המשימה, אשר הכניסה עשרות מיליוני שקלים לתמיכה וקידום הספורט בישראל, שבעתיד במידה וזה יתאפשר, היא תמשיך לגדול ותגיע גם להכנסה של מאות מיליוני שקלים בשנה.

<זוהר לנדה: הנקודה השלישית היא שהחברה גאה על שיתוף הפעולה שהיא זוכה לו מהמועצה להסדר ההימורים בספורט ושמחה על התרומה הכלכלית שלה שמסתכמת בשלב הזה בעשרות מיליונים, ובעתיד במאות מיליונים, לטובת קידום הספורט בישראל.

<ג'יימס סינגר: נקודה רביעית – אנו נאבק על מנת להגן על זכויותינו.

<ג'יימס סינגר: אין לנו רצון לנקוט בהליכים משפטיים כנגד מדינת ישראל, אנו רוצים להמשיך בעבודתנו ולמלא את תפקידנו בהסכם, על מנת לעזור למועצה להסדר ההימורים בספורט בישראל להגיע להצלחות גם בעתיד, מה שיביא לתועלת הדדית להתאחדות המרוצים בריטניה אירלנד והספורט הישראלי.

<ג'יימס סינגר: יחד עם זאת, במידה ולא תהיה לנו ברירה, אנו נמשיך עם התביעה שלנו ונלך איתה רחוק עד כמה שצריך.

<זוהר לנדה: הנקודה הרביעית היא שהחברה אין לה אינטרס ראשוני לנהל הליכים משפטיים כנגד ממשלת ישראל.

<זוהר לנדה: האינטרס הוא לעשות עסקים, לקיים את החוזה שנחתם אתם, שהוא מניב את התוצאות שכולם ייחלו להן.

<זוהר לנדה: אבל אם לא תהיה ברירה בהקשרים האלה, אז החברה תגן על כל זכויותיה, לרבות הגשת הליכים משפטיים רלוונטיים.

<ג'יימס סינגר: נקודה חמישית – אנו נמשיך בתביעה שלנו, לא רק בישראל אלא גם בבתי משפט בינלאומיים.

<זוהר לנדה: פה יש זווית בינלאומית, ששמירת הזכויות תהיה לא רק בהליכים בישראל אלא יהיו לה גם משמעויות בינלאומיות בהליכי תביעה חוץ-ישראליים.

אלי כהן: אז לא תוכל לבקר בלונדון, שי.

<שי באב"ד: למדתי שם אז אני כבר - - -

אלי כהן: Please continue.

<ג'יימס סינגר: נקודה שישית – הגענו להסכם ארוך טווח עם המועצה להסדר ההימורים בספורט, עשיתי זאת בעצמי ביחד עם צחי פישביין ז"ל, שהפכנו להיות חברים מאוד טובים, חבל שהמצב שנוצר היום הוא מעין מורשת עצובה לזכרו.

<ג'יימס סינגר: המונחים המסחריים שלנו משקפים בבירור את מהות הפרוייקט, שנמשך שנים רבות, אחרת המצב היה נראה אחרת.

<ג'יימס סינגר: אנו ממשיכים להשקיע בפיתוח משאבים בפרוייקט הזה, למרות שהמועצה להסדר ההימורים בספורט בישראל הפסיקה לעשות זאת לפני יותר מחצי שנה והממשלה רוצה לעצור את העסק הזה.

<זוהר לנדה: הנקודה השישית בהקשר הזה היא שמדובר בהסכם ארוך טווח.

<זוהר לנדה: מר סינגר דיבר על עסקה שנעשתה עם צחי פישביין, זיכרונו לברכה, על מחויבות עסקית משותפת לפרויקט ארוך טווח ועל זה שגם בימים אלה החברה ממשיכה ומשקיעה משאבים בקידום הפיתוח והמיזם המשותף במשק הישראלי.

דוד ביטן: אילו משאבים היא משקיעה?

<ג'יימס סינגר: ההתקשרות החוזית שלנו היא בתנאים מסחריים, אשר דורשים מאתנו להשקיע סכומים בעסק, על בסיס רבעוני.

<זוהר לנדה: חלק מההכנסות, לפי המערכת ההסכמית, מחויב לחזור חזרה לטובת המשך קידום המחקר, למרות שהמועצה - - -

דוד ביטן: זה ההסכם.

דוד ביטן: מה הוא משקיע - - - בלי זה לא היה הסכם.

<זוהר לנדה: הוא אומר שהתנאים המסחריים הם כאלה שאם מישהו היה יודע שלוקחים חוזה ועוצרים אותו באמצע, אף אחד לא היה מסכים לתנאים המסחריים האלה.

<זוהר לנדה: הסיטואציה היא שהיום אנחנו ממשיכים לכבד את החוזה, ממשיכים להשקיע.

<זוהר לנדה: זו לא עסקה שעושה שכל.

<זוהר לנדה: זה הזוי.

<ג'יימס סינגר: שמחנו להיכנס להסכם כזה, מאחר והיה מדובר בהסכם ארוך טווח ובפרויקט משותף, שההשקעה בו היתה משותפת.

<ג'יימס סינגר: זה היה טבוע בהסכם שלנו.

<זוהר לנדה: הוא אומר שבגלל שהיה מדובר במיזם משותף, אז החזון היה שמשקיעים ממשכים להשקיע ולא עוצרים פתאום באמצע.

<ג'יימס סינגר: נקודה שביעית – תביעה משפטית היא בלתי נמנעת.

<ג'יימס סינגר: אעבור על החוזה בקצרה.

<ג'יימס סינגר: "...

<ג'יימס סינגר: המועצה להסדר ההימורים בספורט, מתחייבת להמשיך ולנהל את עסק ההימורים בספורט וזה נעשה כדין, עפ"י כל החוקים והתקנות החלים על כך על מנת להמשיך בעסק זה.

<ג'יימס סינגר: יתר על כן, היא תמשיך במלוא עוצמתה, במהלך תקופת הסמכות הרגולטורית הנדרשת, רשיונות, אישורים והיתרים רלוונטיים אחרים, הנדרשים לצורך ההימורים במירוצי הסוסים...".

<זוהר לנדה: הנקודה השביעית היא ציטוט מתוך החוזה שבמסגרתו ניתנו הצהרות ברורות על המחויבות, על ההיתרים שבתוקף, שקיבלו אגב את ההיתר של שר האוצר ושר המשפטים לפני חתימה על ההסכם רק בשנת 2011 כשהחוק תוקן ושאותן הצהרות שנכללו בתיקון לחוק המועצה להסדר הימורים, נכללו בתוך החוזה עצמו כחלק מהמצגים שהמועצה להסדר הימורם נטלה על עצמה כצד למערכת ההסכמית.

<ג'יימס סינגר: פעולה הפרוצדורלית לא גורמת נזק רק ל- GBI ולהתאחדות בריטניה-אירלנד בתעשיית מרוצי הסוסים, מוסדות הממשלה שלנו מאוד מעורבים בנושא, אלא היא גם מזיקה לספקים אחרים אשר סייעו בפיתוח העסק הזה והשקיעו משאבים כדי ליישם זאת בישראל.

<ג'יימס סינגר: אני מקווה שחברי הוועדה, ישקלו את הנושא הזה בכובד ראש וקורא להם שלא להפסיק את החוזה לפני הזמן, של דבר שהוא מפעל משותף מאוד מוצלח בין תעשייה בריטית לבין הממשלה הישראלית.

<ג'יימס סינגר: ההחלטה שלהם תשמש כדוגמא לאירגונים ברחבי העולם, על המשמעות של עשיית עסקים בישראל.

<זוהר לנדה: הנקודה האחרונה היא שקוראים לחברי הכנסת כאן לשקול פעם נוספת את עמדתם ולנהוג בזהירות הנדרשת בסיטואציה שבה יש קריאה של שר האוצר לסיים חוזה טרם הגיע מועד לסיומו.

יואל רזבוזוב: יש הערכה לגובה התביעה?

יואל רזבוזוב: גובה הפיצוי?

<זוהר לנדה: זה לא מה שהוא אמר, אבל אמרתי קודם שמחוות דעת ראשונית שקיבלנו מחברת "נומריקס", חברת כלכלנים חיצונית, הנזק המדובר הוא מאות מיליוני שקלים, לא לדבר על החלק האחרון של דבריו, שהחלטה כזו של כנסת ישראל יש לה השלכות רוחב לא רק על GBI בישראל, אלא על הספקים שעובדים אתה וגם על הפגיעה במוניטין של GBI במישור הבינלאומי.

<זוהר לנדה: כי זו חברה שנכנסה לעסקה עם מדינה.

<זוהר לנדה: זו לא חברה שעשתה פה איזשהו - - -

יואל רזבוזוב: החברה הולכת לתבוע מאות מיליוני שקלים?

<זוהר לנדה: חד-משמעית.

אלי כהן: יש נושאים נוספים?

<ג'יימס סינגר: לא.

אלי כהן: תודה רבה.

אלי כהן: עכשיו אנחנו נשמע התייחסות קצרה, ואני מציע, שי, שההתייחסות תהיה עניינית.

אלי כהן: היא לא צריכה להיות מתלהמת.

אלי כהן: הנקודות שהם האומרים הם נקודות שבהחלט ברורות.

אלי כהן: אם יש שינוי של המדיניות של השר, שאני כמובן תומך ומכבד אותה, אז לא צריכה להיות טענה מולם.

אלי כהן: לכן תציג את ההתייחסויות.

אלי כהן: לאחר מכן, תדבר היועצת המשפטית.

אלי כהן: אבל לפני זה אני אגיד לך סיכום של דברים על מנת להשלים.

אלי כהן: בבקשה, שי.

<שי באב"ד: (אומר דברים בשפה האנגלית, להלן התרגום החופשי) לכבוד האורח שלנו, גם אני אדבר באנגלית ולאחר מכן אתרגם זאת בעברית.

<שי באב"ד: בכל חוזה שנחתם, בין אם על ידי הוועדה או כל גוף ממשלתי אחר, תמיד ישנו סעיף המדבר על פורס מאג'ור (כח עליון).

<שי באב"ד: תחת סעיף זה, שנמצא גם בחוזה שנחתם עם IGB, קיימת פסקה המדברת על פעולות ממשלה, כחלק מהפורס מאג'ור.

<שי באב"ד: אנו נאבק על משמעותן של פעולות ממשלה אלה, אבל בסופו של יום כאשר ממשלת ישראל באה ואומרת "אנחנו רוצים לשנות את המדיניות שלנו", אין מצב שחברה פרטית תבוא ותגיד לכנסת או לממשלה, אתם לא יכולים לשנות זאת.

<שי באב"ד: אני מצטער, אתם מחוייבים לחוזה וזו הסיבה מדוע אנו מוספים סעיף זה בכל חוזה שנעשה ונחתם בכל ועדה עם כל גוף ממשלתי, כך שבמידה ויש איזושהי פעולה של הממשלה, הסעיף הזה נכנס לתוקף.

<שי באב"ד: אנחנו מאוד מעוניינים לשבת ביחד עם החברה ולשמוע ממנה מהם הנזקים, מהן הסוגיות שצריכות לקבל מענה ואנו אכן נעשה זאת.

<שי באב"ד: אבל לדעתי, העובדה שחברה פרטית באה למדינת ישראל, לתוך כנסת ישראל ואומרת לממשלת ישראל: "אתם לא יכולים לשנות את המדיניות שלה, כי אתם חתמתם על החוזה, זה מה שאמרנו ואנחנו חושבים שזה טוב בשבילכם".

<שי באב"ד: אחר כך באים ואומרים איך זה משפיע על העסק שלהם.

<שי באב"ד: אם זה טוב או לא טוב לישראל, את זה ממשלת ישראל או כנסת ישראל צריכים להחליט, לא חברת IGB ולא שום חברה זרה אחרת.

<שי באב"ד: אני אתר

<שי באב"ד: גם לעברית בקצרה את מה שאמרתי - - -.

דוד ביטן: הבנו, הבנו.

<שי באב"ד: כולכם הבנתם?

<שי באב"ד: לתרגם?

אלי כהן: אני רוצה להגיד לך - - -

דוד ביטן: זה לא אותה - - -

<זוהר לנדה: מה שאמרת לא מדויק.

<זוהר לנדה: סליחה שאני אומר.

<שי באב"ד: תחת כוח עליון יש סעיף שמדבר על acts of government - - -

<זוהר לנדה: שי, זה לא נכון.

<שי באב"ד: אתה אומר שזה לא נכון.

<שי באב"ד: היועצים המשפטיים שלנו חושבים אחרת, מה לעשות?

<זוהר לנדה: יש בסעיף - - -

אלי כהן: שי, בעבר בתור חברה פרטית חתמתי עסקאות מול ממשלות.

אלי כהן: לגיטימי, אגב, שיש טענה מול ממשלה.

<שי באב"ד: אני לא אומר שלא, רק הטענה - - -

<זוהר לנדה: נשמע לך - - -

<שי באב"ד: לא הפרעתי לו.

<שי באב"ד: אני לא מוכן שהוא יפריע.

<שי באב"ד: אני רוצה להגיד דבר אחד מאוד פשוט והטענה הבסיסית היא מאוד פשוטה ואני רוצה לחזור עליה בעברית.

אלי כהן: חברת הכנסת מיכאלי.

<שי באב"ד: כשיש חוזה, זה בוודאי, אף אחד - -

דוד ביטן: - - -

<שי באב"ד: אף אחד לא חולק – זה מאוד חשוב הנקודה הזאת, אני חושב שזו הנקודה שבבסיס המחלוקת, אלא אם כן ממשלת ישראל והכנסת רוצה לחשק את עצמה גם עכשיו לחוזים כאלה.

<שי באב"ד: זה שיש חוזה, זה בוודאי.

<שי באב"ד: זה שצריך לכבד את החוזה, בוודאי.

<שי באב"ד: אבל, ולכן בכל חוזה זה מופיע, לא יכול להיות שיהיה חוזה שיימנע ממשלת ישראל או מכנסת ישראל לשנות את המדיניות שלהן שיכבול אותן למדיניות ארוכת טווח.

<שי באב"ד: ממשלת ישראל וכנסת ישראל משנות את המדיניות בהרבה מאוד נושאים.

אלי כהן: שי, זה לא מה שהוא אמר.

אלי כהן: הוא אמר: אם צריך, אני אתבע כספית.

<שי באב"ד: זה בסדר.

<שי באב"ד: אבל זה לא מה שהוא מבקש, שימו לב.

<שי באב"ד: זה לא נכון, אדוני היו"ר - - -

רועי פולקמן: שי, אני מציע שנתעסק בסוגיות הפנימיות כי זו טענה לגיטימית והיא משפטית - - -

<שי באב"ד: תנו לי לסיים.

<שי באב"ד: אני לא הפרעתי.

<שי באב"ד: שימו לב, יש פה שני מישורים ולכן זה חשוב הדיון הזה ומה שאמרת זה לא נכון ואני אסביר למה.

<שי באב"ד: דובר ואני הסברתי את זה לזוהר לנדה.

<שי באב"ד: יש ערוץ ומישור שבו אתה מבין שאתה לא יכול לכפות עלי מירוצי סוסים, אבל מגיע לך פיצוי ומגיע לך להסדיר את זה כי היה לך חוזה.

<שי באב"ד: זה ערוץ שאני - - -

יואל רזבוזוב: אבל מה הדחיפות?

יואל רזבוזוב: מה הדחיפות?

יואל רזבוזוב: ב-2018 זה נגמר.

יואל רזבוזוב: תכריזו שאתם סוגרים ותתנו להם.

יואל רזבוזוב: מה הדחיפות?

יואל רזבוזוב: זה הרבה כסף.

יואל רזבוזוב: זה כסף ציבורי.

אלי כהן: רזבוזוב, אני מבטיח לך לדבר אחרי היועצת המשפטית.

דוד ביטן: תן גם לי להגיד משהו.

<שי באב"ד: שי לבוא ולהגיד: חברים, ממשלת ישראל שינתה את המדיניות שלה.

<שי באב"ד: זכותה.

<שי באב"ד: לנו יש חוזה, בואו תפצו אותנו.

אלי כהן: הוא אמר את זה.

<שי באב"ד: זו לא הטענה שלהם, אדוני היו"ר.

דוד ביטן: גם זה וגם זה.

דוד ביטן: הם טענים את שתי הטענות.

<שי באב"ד: היו לי לא מעט שיחות עם עורך הדין זוהר לנדה.

<שי באב"ד: אמרתי לו: אם זו הטענה, בוא נשב ונדבר.

<שי באב"ד: אבל זו לא הטענה שלהם.

<שי באב"ד: הטענה היא שהם מתעקשים שאנחנו לא נשנה את המדיניות ושהחוזה שלהם יהיה בתוקף עד ספטמבר 2018 לפחות.

אלי כהן: כל אחד יכול לטעון מה שהוא רוצה.

<שי באב"ד: בסדר, רק מה שאנחנו - - -

אלי כהן: חבר הכנסת ביטן הוא עורך דין, הוא יגיד לך שעורכי דין מבקשים מה שהם רוצים.

<שי באב"ד: גם אני עורך דין.

דוד ביטן: דווקא אני פה מסכים במשהו ולא מסכים עם משהו אחר.

<שי באב"ד: אנו מבקשים מכנסת ישראל זה לא להגיד שלא מגיע להם פיצוי ולא להגיד שאין פה הפרת חוזה.

<שי באב"ד: אף אחד לא יגיד את זה.

<שי באב"ד: רק מה שאנחנו באים לכנסת ישראל ולממשלת לישראל להגיד זה שממשלת ישראל קיבלה החלטה ב-11 באוגוסט לשנות את המדיניות שלה בהקשר של מירוצי סוסים.

<שי באב"ד: אנחנו מבקשים מכנסת ישראל לכבד את ממשלת ישראל בשינוי המדיניות, לשלוח את הצוותים לעשות את המשא ומתן על ההפרה ועל הפיצוי שצריך להיות, אבל לא להגיד שחברה פרטית יכולה לתבוע את ממשלת ישראל וכנסת ישראל לקיים חוזה כשהשתנתה המדיניות.

<שי באב"ד: זה מה שממשלת ישראל החליטה וזה מה שמבקשים מכנסת ישראל להחליט.

<שי באב"ד: ואם כנסת ישראל רוצה לקבל על עצמה לא לשנות את המדיניות אלא להכריח שכפיית חוזה תכפה על מדיניות שהממשלה החליטה עליה – בסדר, אבל גם זה תקדים.

רועי פולקמן: בוא נדבר על התוכן עצמו של - - -

<שי באב"ד: את זה נציג בהמשך.

<שי באב"ד: אני מציע - - -

<בני ביטון: שי, למה לא התייחסת להיפודרום?

<בני ביטון: לתעסוקה?

אלי כהן: אני אתייחס.

<בני ביטון: לא מעניין אותו שום דבר.

<שי באב"ד: אדוני ראש העיר, אתה יודע שיש לי הערכה רבה אליך.

<שי באב"ד: אנחנו מכירים לא מעכשיו.

<שי באב"ד: שר האוצר אמר אתמול, לבנות על תעסוקה ועל פריחה ועל צמיחה מהיפודרום של מירוצי סוסים, ממכונות מזל ובכלל מהימורים, במקום להסתמך על תעשייה - - -

רועי פולקמן: מקזינו.

<שי באב"ד: או מקזינו באילת, במקום להסתמך על אזורי תעשייה, במקום להסתמך על מענקים, במקום להסתמך על פיתוח טכנולוגי, במקום להסתמך על חדשנות, אנחנו חוטאים - - -

דוד ביטן: תעשו.

דוד ביטן: למה אתם לא עושים?

דוד ביטן: מה הבעיה?

<שי באב"ד: אנחנו עושים, דרך אגב - - -

מרב מיכאלי: אני לא - - -

דוד ביטן: בזה אני חייב להגן עליו.

דוד ביטן: זה לא נכון מה שאתם אומרים.

<שי באב"ד: רק בכנסת ישראל כשאתה היית בוועדת הכספים, רק לאחרונה, הורדנו לפריפריה את המיסוי מ-9 ל-7.5, נכון או לא, אדוני היו"ר?

<שי באב"ד: רק בחוק ההסדרים האחרון עשינו.

<שי באב"ד: ואנחנו נעשה - - -

דוד ביטן: לא.

דוד ביטן: לא בזכותכם.

<שי באב"ד: בזכותך.

<שי באב"ד: בזכותך.

דוד ביטן: בזכות חברי הכנסת.

<שי באב"ד: אני נותן לך את כל הזכות.

דוד ביטן: אתם הבאתם משהוא אחר.

<שי באב"ד: בזכותך.

<שי באב"ד: אבל אלה הצעדים הנכונים, אדוני.

<בני ביטון: אבל זה לא סותר זה את זה, שי.

<שי באב"ד: זה סותר.

<שי באב"ד: אנחנו לא רק שלא תמכים – אני רוצה להגיד את זה בצורה נחרצת – שר האוצר ומשרד האוצר מתנגדים התנגדות נחרצת שבניית התעסוקה או הצמיחה או עידוד התעשייה בישראל יהיו בדברים האלה.

<שי באב"ד: אני לא רוצה להחריף את הדיון, אבל אפשר להגיד שגם באמסטרדם יש רחוב של חלונות אדומים שמייצר הרבה מאוד תעסוקה, מייצר הרבה מאוד הכנסות.

<שי באב"ד: אז בואו נדון בזה גם כן.

<שי באב"ד: בואו נפתח את זה גם כן לדיון ונחליט שכדאי לעשות את זה כי זה באמת יסדיר תעסוקה מאוד גדולה, אולי גם תעסוקה לנשים וזה יפתור הרבה בעיות שיש בתעסוקה גם אולי לשכבות אוכלוסייה יותר חלשות וזה יכניס הרבה מאוד הכנסות.

<שי באב"ד: אנחנו לא מאמינים שאלה הדברים שצריכים לדון בהם בצמיחה או שאלה הדברים שצריכים להביא פירון או שאלה הדברים שצריכים לדון עליהם בתעשייה.

<שי באב"ד: אנחנו מתנגדים התנגדות נחרצת.

<שי באב"ד: אני לא יודע אם זה עבר החלטת ממשלה או לא, ביקשתי לבדוק אם זה עבר החלטה.

<בני ביטון: עבר החלטת ממשלה.

<שי באב"ד: עבר החלטת ממשלה?

<שי באב"ד: אבל גם כאן, אם זה עבר, אני יכול להטיח לך שבממשלה הנוכחית, שר האוצר הנוכחי לא יתמוך, לא בקזינו ולא בפתיחת מירוצי סוסים בהיפודרום בדימונה שיעשו בו הימורים.

אלי כהן: שי, אני רוצה שתדע - - -

<בני ביטון: 4 ממשלות תמכו בזה.

<בני ביטון: 4 ממשלות.

<עדנה הראל פישר: - - - לא העמדה של הייעוץ המשפטי לממשלה.

<שי באב"ד: אבל במשרד זו העמדה.

<עדנה הראל פישר: בסדר, אז יש ייעוץ משפטי לממשלה - - -

אלי כהן: עדנה, תודה.

מרב מיכאלי: - - - לגבי החוזה?

מרב מיכאלי: זה - - -

אלי כהן: אני רוצה שתדע מה הדברים שפתוחים – חברת הכנסת מיכאלי, זה מפריע.

אלי כהן: ביטן, אני רוצה שתדע מה הנושאים הפתוחים על מנת שתוכל לסגור אותם.

מרב מיכאלי: אדוני, סליחה, ברשותך אדוני יו"ר.

אלי כהן: את מפריעה לי.

אלי כהן: סליחה.

מרב מיכאלי: אני רוצה להעיר הערה לגבי החוזה, ברשותך.

אלי כהן: לא.

אלי כהן: שום הערה.

אלי כהן: אני רוצה להגיד לך את הנושאים הפתוחים על מנת שהדיונים יהיו פרודוקטיביים.

אלי כהן: אחד, חסרה סגירה שלכם מול משרד הספורט.

אלי כהן: תסגרו את הנושא הזה מול משרד הספורט.

<שי באב"ד: נכון.

<שי באב"ד: צודק.

אלי כהן: שתיים, אין נוסח חוק מעודכן אחרי הנושא של ה"פיס" ואחרי ההתאמות השונות.

אלי כהן: לכן אנחנו נקיים את הדיון הבא ביום רבעי כי אני מניח שאתם תפיצו את זה מחר.

אלי כהן: אני לא יודע מתי תפיצו את זה.

<עדנה הראל פישר: צריך עוד לעשות תיאום בין משרדי הממשלה שעוד לא נעשה.

<עדנה הראל פישר: זה עוד ייקח כמה ימים.

אלי כהן: אז קל וחומר.

אלי כהן: בכל מקר, את הדיון הבא אני אעשה את הדין הבא ביום רביעי.

אלי כהן: לכן, תגיעו לסיכום עם משרד הספורט בנושא הזה.

אלי כהן: תציגו עמדה ממשלתית אחת.

אלי כהן: שתיים, נוסח מעודכן.

אלי כהן: שלוש, יש את הנושא של הזכיינים שכבר ראינו כאן כמה פעמים.

אלי כהן: תראו אם יש מקום לפתרון מול כמה מאות המשפחות בעניין הזכיינים.

אלי כהן: זאת אומרת, תבואו עם פתרונות.

אלי כהן: אתם מבקשים שנעשה דיונים?

אלי כהן: אני מקדם דיונים.

אלי כהן: אבל תבואו עם פתרונות גם בנושאים האלה.

אלי כהן: הדבר הרביעי.

אלי כהן: באו נשים את הדברים על השולחן.

אלי כהן: אני תומך חד-משמעית בעמדת שר האוצר בנושא של סגירה מכונות מזל והימורי הסוסים.

אלי כהן: יחד עם זאת עולה כאן שאלה על ידי חברי הכנסת, האם הפיצוי הוא 5 מיליון, האם הפיצוי הוא 30 מיליון - - -

<שי באב"ד: זה במשא ומתן.

אלי כהן: אני מסכים אתך - - -

<שי באב"ד: לקבוע 200 זה להכניס אותנו למשא ומתן כשכבר מראש - - -

אלי כהן: תן לי לסיים.

יואל רזבוזוב: אבל אנחנו אחראים על הכסף הציבורי.

יואל רזבוזוב: אנחנו לא יכולים - - -

<שי באב"ד: אבל - - -

יואל רזבוזוב: אם זה מאה מיליון יורו?

יואל רזבוזוב: - - -

<שי באב"ד: - - - זורקים סכומים כאלה.

<שי באב"ד: אתה פוגע במשא ומתן.

מרב מיכאלי: אדוני היושב-ראש - - - לא נתת לדבר.

אלי כהן: אני אתן לך לדבר, אבל אל תיכנסי לדברי, עם כל הכבוד.

דוד ביטן: אני הצבעתי הפעם, נכון?

אלי כהן: רזבוזוב וביטן.

אלי כהן: לגבי הנושא של הסגירה.

אלי כהן: אני תומך בנושא של הסגירה.

אלי כהן: יחד עם זאת, אני מציע להכניס תיקון שתהיה סמכות לשר להתדיין ולהחליט.

אלי כהן: שהוא יחליט מצדי שעוד שבוע לסגור.

אלי כהן: החוק יתקבל, שיסגור אחרי 4 שעות.

אלי כהן: אבל לנו אין את הנתון כמה זה עולה.

אלי כהן: האם זה עולה מיליון ?

אלי כהן: לא רוצה להגיד מספר.

אלי כהן: גם צודק מנכ"ל האוצר שלא נכון להגיד מספר.

אלי כהן: אני לא יודע להגיד מה הפיצוי, מה נכון שיהיה הפיצוי.

אלי כהן: אני לא שופט, לא מכיר את הסעיפים הספציפיים בנושא הזה.

אלי כהן: אני סומך על שיקול דעתו של שר האוצר.

אלי כהן: סומך גם על שיקול דעתך.

אלי כהן: כולנו יודעים שמדובר בכסף ציבורי שיש לו ערך ויש לו חשיבות.

אלי כהן: לכן, אני אומר שאם היה מספר – חברי הכנסת היו יודעים שזה המספר.

אלי כהן: אני אמליץ גם ליו"ר הקואליציה בדבר הזה.

<שי באב"ד: אבל הם רוצים לקיים את החוזה, הם לא רוצים לסגור.

דוד ביטן: זה לא תלוי בהם אם לקיים את החוזה או לא.

<שי באב"ד: זו לא הטענה שלהם, ביטן.

דוד ביטן: שמעתי.

דוד ביטן: שתי טענות יש להם.

דוד ביטן: לא אחת.

אלי כהן: הדבר האחרון.

אלי כהן: הגיע לכאן לצורך העניין ראש עיריית דימונה, בני ביטון, שבאמת אפשר להגיד לשבחו שהוא עושה בדימונה מהפך.

אלי כהן: מי שנמצא בעיר, מי שמבקר בעיר, מי שרואה את השינוי ואת השדרוג - - -

דוד ביטן: רק בשביל זה היה שווה לך לבוא, בני.

דוד ביטן: תקליט את זה - - -

אלי כהן: הכול מוקלט.

אלי כהן: הדיון בשידור.

אלי כהן: עשינו שם את הפרויקט של מחיר למשתכן.

אלי כהן: סוף-סוף נבנות מאות דירות בדימונה.

<בני ביטון: אלפים.

אלי כהן: עד יום רביעי הבא אני מבקש, טמקין, תפגשו אתו.

אלי כהן: עם כל הכבוד, ראש העיר לא צריך גם את כל הפורום של כולם.

אלי כהן: אני מבקש שתפגשו אתו.

אלי כהן: אני מניח ששר האוצר – אמרתי את זה גם לראש העיר בהגינות ובכנות – לא ישנה את המדיניות שלו בעניין הזה.

אלי כהן: אבל למצוא פגישה.

אלי כהן: אני תומך במה שנאמר שהתעסוקה צריכה להתבסס על תעשייה ועל מפעלים כלכליים ואחרים.

אלי כהן: תחשבו אולי על פתרון אחר - - -

דוד ביטן: אפשר, אבל גם על זה.

דוד ביטן: אתם הובלתם את דימונה לעניין הזה.

אלי כהן: - - - הנושא הזה.

דוד ביטן: לא משנה.

דוד ביטן: לא שר האוצר הזה.

דוד ביטן: יש המשכיות הרי להחלטות.

<בני ביטון: 4 ממשלות.

אלי כהן: שי, אתה רוצה ללכת?

אלי כהן: בסדר.

אלי כהן: אבל את חמשת הדברים האלה לסגור עד רביעי הבא כדי שנוכל לגמור את הדיונים.

דוד ביטן: אף אחד לא אומר שזה שר האוצר הנוכחי.

<שי באב"ד: אדוני היו"ר, אני מקבל.

<שי באב"ד: שנית, אנחנו נשקול לחיוב את ההצעה שלך ששר האוצר יחליט.

<שי באב"ד: יכול להיות שזה בסופו של דבר יהיה הפתרון.

אלי כהן: תחליטו.

<שי באב"ד: נקודה שלישית.

<שי באב"ד: עדנה תכף תגיב, אז אני רוצה להגיד על הסעיף שהתייחסתי אליו קודם בנושא של ה- force majeureובנושא של יכולתה של ממשלה לשנות תחת act of government.

<שי באב"ד: יש מחלוקת משפטית האם היועץ המשפטי לממשלה בדעה שלנו.

<שי באב"ד: אנחנו נפתור את המחלוקת הפנימית הזו בינינו.

אלי כהן: תודה שי.

דוד ביטן: לאן אתה הולך?

דוד ביטן: אתה לא רוצה לשמוע אותי?

<שי באב"ד: אני הולך ליועץ המשפטי לממשלה.

<שי באב"ד: לצערי, אני מאחר כבר ברבע שעה.

דוד ביטן: - - - נותן speech וקם והולך.

אלי כהן: נציגי האוצר כאן, זוהר.

אלי כהן: יש גם פרוטוקול ושומעים את הכול.

אלי כהן: סדר הדוברים עכשיו יהיה: חבר הכנסת רזבוזוב, אחריו – חבר הכנסת ביטן, לאחריו – חברת הכנסת מיכאלי.

אלי כהן: אחריה תהיה התייחסות של הנציג של החברה האנגלית, ולאחריו – היועצת המשפטית.

יואל רזבוזוב: כולנו מסכימים למדיניות של הגבלת שוק ההימורים.

יואל רזבוזוב: אין ספק.

יואל רזבוזוב: אבל זה צריך להיות באופן אחראי.

יואל רזבוזוב: אני רואה שמנסים לגנוב כאן חוק.

יואל רזבוזוב: אחד, אנחנו לא על מה אנחנו נדרשים להצביע, אנחנו לא יודעים על כמה.

יואל רזבוזוב: אנחנו לא יודעים מה קורה עם הספורט, כמה הספורט יאבד.

יואל רזבוזוב: אנחנו לא יכולים לדעת מה קורה.

יואל רזבוזוב: היום האיגודים תקועים ולא יודעים בדיוק מה הם מקבלים.

יואל רזבוזוב: אנחנו לא יודעים מה קורה עם הפיצוי של הזכיינים.

יואל רזבוזוב: אנחנו נדרשים להצביע.

יואל רזבוזוב: או שנראה ממשרד האוצר איזשהו חוזה, back to back, על כל החלטה שתתקבל כאן ואנחנו יודעים ששקל לא ילך מטובת הספורט או פיצוי לזכיינים או החוזה שאנחנו לא יודעים מה הפיצוי שהחברה האנגלית תדרוש.

יואל רזבוזוב: כך שאם אנחנו רוצים להשיג פתרונות, אנחנו צריכים את העמדה של משרד האוצר, התחייבות.

יואל רזבוזוב: אנחנו לא יודעים, אם במאי הבחירות, אז אני לא יודע, אני גם רוצה איזושהי התחייבות כי פתאום הממשלה נופלת, יש ממשלה חדשה - - -

דוד ביטן: איזה בחירות?

יואל רזבוזוב: יכול להיות.

יואל רזבוזוב: בחירות.

<שי באב"ד: אתם תומכים בהגבלת ההימורים או שאתה אומר:

<שי באב"ד: בואו נבדוק - - -

יואל רזבוזוב: עזוב.

יואל רזבוזוב: אני תומך.

יואל רזבוזוב: התחלתי ואמרי שאני תומך בהגבלה אבל באופן אחראי.

דוד ביטן: רגע, לפיד יודע שאתה אומר את זה?

דוד ביטן: כי לפיד לא אומר כלום אף פעם.

יואל רזבוזוב: אני אומר את זה שאם מצב - -

דוד ביטן: שלא יקרא לך לסדר.

יואל רזבוזוב: - - דיברנו על force majeure, דיברנו על מה שיכול לקרות.

יואל רזבוזוב: אנחנו במדינה בה הקואליציה לא יציבה.

יואל רזבוזוב: אם זה קורה ואם זה קורה, אז מהקורה?

יואל רזבוזוב: מה אנחנו אומרים לספורטאים?

יואל רזבוזוב: מה אנחנו אומרים לזכיינים?

יואל רזבוזוב: מה אנחנו אומרים למשלם המיסים?

יואל רזבוזוב: שהצבענו עכשיו על 300-200 מיליון שקל שיילקחו ממנו בגלל גחמה?

יואל רזבוזוב: לא מסכים.

יואל רזבוזוב: לא מסכים לזה.

יואל רזבוזוב: תודה.

אלי כהן: חבר הכנסת ביטן, ולאחריו – חברת הכנסת מיכאלי.

אלי כהן: בבקשה, חבר הכנסת ביטן.

דוד ביטן: קודם כל, אני מסכים עם מנכ"ל האוצר שזו זכות של הממשלה והכנסת לעשות שינויים גם אם זה פוגע באיזשהו הסכם כזה או אחר, והרבה פעמים יש פגיעה בהסכמים כתוצאה מחוקים או החלטות של הממשלה ושלנו.

דוד ביטן: יחד עם זאת, זה אאחד השיקולים של חברי הכנסת לשקול: מה מידת הפיצויים או הפגיעה שנגרמת כתוצאה מהעניין הזה לתקציב המדינה; ומצד שני, מה ההשפעה של ההימורים, הימורי הסוסים, על המהמרים באופן כללי.

דוד ביטן: בסך הכול, אם אין פה משהו חריג, אז למה שלא נבטל את כל ה"טוטו" ואת כל ה"פיס"?

דוד ביטן: שהאוצר יעמיד תקציבים במקום ה"טוטו" וה"פיס" לרשויות או למישהו אחר שמקבל כמו איגודי הספורט וכולי.

דוד ביטן: אז אין שום בעיה.

דוד ביטן: אי אפשר לבוא ולהעמיס רק על הימורי הסוסים את כל הבעיה של ההימורים במדינת ישראל.

דוד ביטן: עד עכשיו לא השתכנעתי שיש איזשהו משהו קיצוני בעניין הזה.

דוד ביטן: לעומת זאת, בנושא של מכונות המזל, אני חושב שהטענה צודקת באופן מוחלט שזה ממש קזינו בתוך מדינת ישראל באופן אחר.

דוד ביטן: בעניין הזה אני תומך בעמדה הזאת, אפילו לא צריך להסביר למה ולא צריך להביא לי נתונים מדוע.

דוד ביטן: אבל בנושא של הימורי הסוסים, אף אחד לא שכנע אותי עדיין שיש פה משהו קיצוני.

דוד ביטן: לגבי הזכיינים, אני לא הבנתי עוד מה הבעיה, אבל זה חלק מהחוק, הנושא של הזכיינים?

<איתי טמקין: כן.

דוד ביטן: אז כשאלמד את זה, אתייחס לזה.

דוד ביטן: עוד לא נכנסתי לזה עדיין.

אלי כהן: חברת הכנסת מיכאלי, ולאחריה – נציג החברה האנגלית.

מרב מיכאלי: תודה רבה, אדוני.

מרב מיכאלי: אני רוצה להגיד שאני מבינה שיש פה אינטרסים, אבל מה שקורה עם האינטרסים האלה זה שהם מביאים למצב שהדיון השתבש לחלוטין.

מרב מיכאלי: התמכרות להימורים זה דבר מזיק בצורה בלתי רגילה.

מרב מיכאלי: אדוני, יושב-ראש הקואליציה, אתה החמצת לצערי ולצער כולנו, את הפרזנטציה שעשה האוצר בתחילת הדיון הזה והוא הסביר שיש גודל מסוים לשוק הימורים חוקי שהוא, איך להגיד, מזיק פחות או אפילו אפשר לראות בו יתרונות, אם אנחנו יוצאות ויוצאים מנקודת הנחה שבנטייה האנושית יש גם נטייה להימורים.

מרב מיכאלי: אז אם אתה מחיל אותם בצורה שהיא לא הרסנית, אז יש מה להרוויח מזה, לא רק במובן של כסף אלא במובן של התועלת החברתית.

מרב מיכאלי: אבל כששוק ההימורים החוקיים הוא גדול מדי, יוצא שאתה מעודד להימורים ואתה מעודד גם הימורים בלתי חוקיים ואתה מעודד התמכרות להימורים ואתה יוצא נזק חברתי שהעלות הכלכלית שלו למדינה היא עצומה.

מרב מיכאלי: לכן, משום ששוק ההימורים החוקיים בישראל הוא מהגדולים בעולם, וגדול מדי מאשר מה שטוב למדינה, צריך לצמצם אותו, דבר ראשון.

מרב מיכאלי: עכשיו, ספציפית יש תופעות שגורמות להתמכרויות מאוד קשות שבהן צריך לטפל.

מרב מיכאלי: הדבר הראשון שאנחנו מטפלות בו, לשמחתי, אחרי שבאמת באנו את זה כבר בכנסת הקודמת, זה במכונות המשחק האלקטרוניות.

מרב מיכאלי: יש את המשחקים היותר ממכרים, אפשר לדבר על זה לגופו של עניין.

מרב מיכאלי: זה נכון שכמו שאומרות: כשחוטבים עצים, עפים שבבים.

מרב מיכאלי: העובדה שיעלה כסף לבטל את החוזה הזה – יעלה כסף.

מרב מיכאלי: אין מה לעשות, אנחנו משלמות ומשלמים להרבה דברים כשאנחנו מחליטים לעשות משהו נכון.

מרב מיכאלי: זה שצריך לפצות, ובטח כבר דיברנו על זה - - -

דוד ביטן: צריך לדעת מה גובה הפיצוי?

דוד ביטן: יש הבדל בין 20 מיליון למיליארד שקל, כן?

מרב מיכאלי: ברגע שיש הסכמה שצריך לצמצם את שוק ההימורים, אז זה לא רק להגי: אוקיי, הסכמנו על מכונות - - - אבל צריך לצמצם באופן כללי.

מרב מיכאלי: יותר מזה, צריך להוריד את היקף ההימורים באופן כללי.

מרב מיכאלי: אז אחת הסיבות, אגב, היא צער בעלי חיים – אל תקפוץ לי, שנייה – צער בעל חיים זו גם סיבה לצמצם דווקא את זה ולא דברים אחרים שמזיקים פחות.

מרב מיכאלי: לצערי, רבותי מה"טוטו" ומה"לוטו", באמת השתבשתם שאתם מדברים על ההימורים במובנים של שוק, כאילו אתם וההימורים הלא-חוקיים כולכם שוק ועכשיו אנחנו נדבר מה נתח השוק של כל אחד.

דוד ביטן: לא.

דוד ביטן: לא הבנת את זה.

מרב מיכאלי: הבנתי מצוין.

דוד ביטן: מה שאת חוסמת פה, יעבור לפה.

אלי כהן: תנו לה.

אלי כהן: אחר כך תגיבו.

<קריאה: היא מצטטת אותנו וזה לא הוגן.

אלי כהן: אני אתם לך להתייחס.

מרב מיכאלי: אני לא מצטטת.

מרב מיכאלי: אני אומרת מה אני הבנתי מדבריכם.

מרב מיכאלי: אני אגיד איך אני שומעת את הדברים שאתם אומרים.

מרב מיכאלי: אני שומעת שיש השוואה וכל הזמן אומרים: למה לתת להם, עדיף לתת לנו.

מרב מיכאלי: זאת לא המשוואה הנכונה.

מרב מיכאלי: אנחנו צריכים לצמצם את ההימורים החוקיים ובוודאי לצמצם את ההימורים הלא חוקיים.

מרב מיכאלי: על זה בכלל אין מה לדבר וצריך לעשות כאן עבודה רצינית ועבודה מאסיבית מאד.

מרב מיכאלי: כי ברור שאין לנו אינטרס שיהיו הימורים לא חוקיים.

מרב מיכאלי: הדבר האחרון, המרכזי, ואני לא רוצה עוד להתייחס קונקרטית כי הטיוטה החדשה עוד לא פורסמה וכשהי תתפרסם, נתייחס לזה.

מרב מיכאלי: ההתייחסות אדוני ראש העיר, שאתה יודע שאני והמפלגה שלי מחויבות ומחויבים לעיר שלך, לאזור שלך.

מרב מיכאלי: לא רק אליכם אלא לפריפריה בישראל בכלל.

מרב מיכאלי: לצורך לפתח את הכלכלה ואת הרווחה ואת איכות החיים במקומות האלה.

דוד ביטן: אבל יותר לתקשורת הם מחויבים, בני.

דוד ביטן: שים לב.

מרב מיכאלי: כל מקום שאתה מביא אליו הימורים, פורח מסביבו אלכוהול, זנות ופשע.

מרב מיכאלי: זאת אקסיומה.

מרב מיכאלי: אין מקום בעולם שעשית את זה וזה לא קרה.

מרב מיכאלי: אין כזה דבר.

מרב מיכאלי: זה לאס וגאס, זה האינדיאנים בארצות הברית – כל מקום שעשית את הדבר הזה שאמרת:

מרב מיכאלי: אני אפריח את השממה - - -

<רויטל לירז מלמוד: מוריד את גיל הפשיעה שם.

אלי כהן: טמקין.

מרב מיכאלי: זה לא טמקין, זה ביטן.

דוד ביטן: שעה אתה נותן לה לדבר?

דוד ביטן: אז גם אני רוצה לחזור ולדבר.

אלי כהן: אתה באמת לא מדבר הרבה.

דוד ביטן: יש לי משהו לומר על מה שהיא אמרה.

מרב מיכאלי: כל מקום שאתה אומר "אני אפריח את השממה באמצעות הימורים", אתה מוריד את גיל הפשיעה, אתה מביא יותר פשיעה, אתה מביא אלכוהול והתמכרויות נוספות ואתה מביא זנות וסחר בנשים ובבני אדם.

מרב מיכאלי: ועוד באוכלוסייה הבדואית שמצבה כל-כך נוראי מלכתחילה, אם תביא את זה לשם, הסיכוי לשקם את זה יהיה – פשוט זה יהיה מצב קטטוני.

מרב מיכאלי: סמים וזוועות יהיו שם.

מרב מיכאלי: והיכולת להוציא אותם מזה תהיה באמת אסון למדינת ישראל.

מרב מיכאלי: דבר אחרון.

מרב מיכאלי: הסיפור של הזכיינים, גם את זה צריך לפתור, גם זה יעלה כסף.

מרב מיכאלי: אבל בסוף צריך להתייחס לזה, אדוני יושב-ראש הקואליציה - -

דוד ביטן: מה?

מרב מיכאלי: - - בסוף אתה צריך להבין שאנחנו פה בתכנית הבראה.

מרב מיכאלי: בתכנית הבראה שבסופה אתה מקבל מדינה בריאה יותר, חברה בריאה יותר וכלכלה יותר אפקטיבית, גם בתחום ההשקעה בספורט וההשקעה בחינוך וכיתות לימוד.

מרב מיכאלי: זה מה שצריך להשיג בחוק הזה.

דוד ביטן: בתיאורה, בתיאוריה.

מרב מיכאלי: אז בוא נוציא את זה מהתיאוריה לפועל.

אלי כהן: סיימת גברתי?

מרב מיכאלי: סיימתי, אדוני.

מרב מיכאלי: תודה רבה.

דוד ביטן: אני מסכים אתך שצריך לצמצם את ההימורים גם אם זה חוקי או לא חוקי.

דוד ביטן: על זה אין ויכוח.

דוד ביטן: הבעיה שהוא דיבר על נתח שוק, הכוונה שאם תעצרי מפה, זה יעבור לצד השני וזה עובר ביתר שאת לצד השני עם המון השלכות.

מרב מיכאלי: אני לא מקבלת את זה וגם כל המחקרים מוכיחים שזה לא נכון.

דוד ביטן: אז בואו נבטל בכלל.

דוד ביטן: למה הוויכוח הזה?

דוד ביטן: בואו נבטל את ה"טוטו" ואת ה"פיס" - - -

רועי פולקמן: אתה יודע שאי-אפשר.

דוד ביטן: אל תגיד לי אי-אפשר.

דוד ביטן: פתאום זה עניין של כסף?

דוד ביטן: אם יש בעיה חברתית - -

רועי פולקמן: זה לא שחור ולבן.

רועי פולקמן: או שעכשיו מתקנים את כל הדברים או - - -

דוד ביטן: - - אם יש בעיה חברתית, ויש בעיה, לא מעניין אותי למה הכסף של ה"טוטו" וה"פיס" משמש.

דוד ביטן: שהמדינה תיתן 4-3 מיליארד שקל לכסות את זה ואז הכול בסדר, אין שום בעיה.

דוד ביטן: זה דבר ראשון.

דוד ביטן: דבר שני, צריך להוכיח לנו את העניין הזה.

דוד ביטן: זה ששר האוצר קפץ והחליט שמירוצי הסוסים זה דבר לא טוב – בסדר, זו זכותו.

דוד ביטן: אבל כשהוא בא אלינו ודורש מאתנו לבטל את העניין הזה בלי שהוא מציג לנו עובדות או חוות דעת שאומרות שהנושא הזה ממכר יותר מכולם, יותר מה"ווינר" ומדברים אחרים - - -

רועי פולקמן: הוצגו ויוצגו.

דוד ביטן: אני לא יודע.

דוד ביטן: אני לא ראיתי עוד כלום - - - מציגים לנו את זה במצגת יפה.

דוד ביטן: הכול טוב ויפה.

דוד ביטן: אם אתה תשכנע אותי, אני אתך.

דוד ביטן: בדיוק כמו - - -

<עדנה הראל פישר: טרם הוצגו.

<עדנה הראל פישר: בוועדה הזאת לא הוצגו.

דוד ביטן: אז לא הוצגו.

דוד ביטן: אז מה אתה רוצה?

דוד ביטן: רק בגלל ששר האוצר רוצה?

דוד ביטן: אני אומר שברגע שזה יוצג לי, בדיוק כמו הנושא של מכונות המזל שאני תומך בזה באופן מוחלט ולא מעניין אותי שיש פגיעה בזכיינים, לא מעניין אותי כלום, אני אומר את זה בצורה מפורשת.

דוד ביטן: תוכיחו את זה ואז נלך אתכם.

דוד ביטן: אתם לא יכולים לדרוש מאתנו ללכת אתכם על כל דבר.

דוד ביטן: עם כל הכבוד לצער בעלי חיים – אני בעד צער בעלי חיים, בעד, אין בעיה – אבל זה לא המקרה של צער בעלי חיים.

דוד ביטן: באמת, לא צריך כל דבר להציג בקיצוניות יתר.

דוד ביטן: לכן אני אומר שתציגו לנו, תוכיחו לנו – אולי נלך אתכם, למרות שיש פה פגיעה כספית מאוד רצינית.

דוד ביטן: עשו טעות, אפשר לתקן, בדיוק כמו שעם תאגיד השידור עשו טעות, מתקנים את זה.

דוד ביטן: אתה מבין, אדון יושב-ראש האוצר, שאתם נגד תיקון טעויות - - -

אלי כהן: תודה ליושב-ראש הקואליציה ויושב-ראש האוצר.

אלי כהן: עכשיו נעבור ליועצת המשפטית ולאחריה לנציג החברה האנגלית.

<ורד קירו זילברמן: ממש בקצרה.

אלי כהן: תגידי כמה זמן שאת צריכה.

דוד ביטן: יש איזה מוצר שקוראים לו KENO.

דוד ביטן: תגיד לי ה-KENO הזה לא יותר גרוע ממירוצי סוסים?

דוד ביטן: זה כל רבע שעה הימור.

דוד ביטן: כל רבע שעה הימור.

דוד ביטן: למה את זה אתם לא מבקשים?

<איתי טמקין: וכל כמה זמן ההימור בסוסים?

דוד ביטן: לא יודע.

דוד ביטן: אני מהמר?

דוד ביטן: אני יודע?

<איתי טמקין: אז בוא נציג לך - - -

אלי כהן: טמקין, בהערה הבאה אתה לא תגיע לאף דיון יותר.

דוד ביטן: אנחנו נעשה פה מירוצי גמלים.

דוד ביטן: תאמין לי, הכי טוב.

דוד ביטן: אף אחד לא מגיע לקו הגמר.

<ורד קירו זילברמן: חבר הכנסת ביטן, אני רוצה להתחבר למה שאמרת - - -

דוד ביטן: באמת.

דוד ביטן: גמלים לא מגיעים לקו הגמר.

אלי כהן: חבר הכנסת ביטן, קולה לא ערב, סליחה לא עבה כמו שלך.

אלי כהן: בבקשה נשמע אותה.

<קריאה: הוא ערב יותר.

אלי כהן: ערב אך לא - - -

<ורד קירו זילברמן: דבר אשון, אנמי מתחברת למה שחבר הכנסת ביטן אמר ואני רוצה לפרט.

<ורד קירו זילברמן: קודם כל, המחוקק יכול וזו זכותו לבטל סעיף בחקיקה.

<ורד קירו זילברמן: סעיף שהוא חוקק הוא גם יכול לבטל.

<ורד קירו זילברמן: זה דבר ראשון לגבי הביטול של סעיף 8(ב).

<ורד קירו זילברמן: דבר שני, לגבי נושא הנתונים.

<ורד קירו זילברמן: גם אנחנו פנינו לאוצר – אנחנו כנסת ואני כיועצת משפטית – וביקשנו נתונים על המסוכנות, ביקשנו נתונים על הזכיינים, ביקשנו לנסות ולהבין את גודל הפגיעה ואת אומדנה.

<ורד קירו זילברמן: ואני פונה בבקשה גם למשקיע הזר: אמרתם שאתם משקיעים ויש לכם עסקים ענפים.

<ורד קירו זילברמן: איזה מדינות?

<ורד קירו זילברמן: כמה השקעתם בישראל?

דוד ביטן: לא השקיעו כלום.

דוד ביטן: לא שמעת?

דוד ביטן: הם השקיעו בזה שלא לקחו – זו הייתה הטענה.

<ורד קירו זילברמן: מה אחוז הרווח ממה שקורה פה במדינת ישראל הוא האחוז בטוטאל הרווחים שלכם?

<ורד קירו זילברמן: אנחנו מנסים ככנסת – אם אני כיועצת משפטית אמליץ לחברי הכנסת כך או אחרת, אנחנו רוצים לראות את הנתונים בפנינו.

<ורד קירו זילברמן: כמו שביקשנו מהאוצר, אנחנו מאוד מבקשים מהמפעיל הזר להציג בפני הייעוץ - - -

<זוהר לנדה: איזה נתונים?

<ורד קירו זילברמן: הנתונים: עם אלו מדינות אתם עובדים; כמה רווח עשיתם במדינת ישראל מהו אחוז הרווח הזה, אם נעשה או לא נעשה, מכלל הרווח העולמי של החברה הזאת.

<ורד קירו זילברמן: אנחנו מנסים לאמוד את הנזק כדי להבין.

<ורד קירו זילברמן: היות וברור לנו שיש נזק, אנחנו רוצים לראות שבאמת ננקטות הפעולות כדי למזער את הנזק.

<ורד קירו זילברמן: לגבי הנושא של ההסתמכות שלכם והצפיות שלכם, אני לא מתייחסת לנושא של החוזה.

<ורד קירו זילברמן: החוזה הוא עם הממשלה.

<ורד קירו זילברמן: אני מפנה אתכם לסעיף בחוק להסדר ההימורים בספורט, לסעיף 8(ב) - - -

<עדנה הראל פישר: זה לא עם הממשלה.

<עדנה הראל פישר: החוזה עם המועצה.

<ורד קירו זילברמן: אני מפנה אתכם לסעיף שמדבר על מנגנון של בקשה של השרים לאישור של ועדת כספים שניתן מלכתחילה ל-5 שנים עם אפשרות להפסיק אותו במהלכו וצורך שלכם להגיע ולחדש אותו.

<ורד קירו זילברמן: אז להגיש שאתם ציפיתם להתקשרות ארוכת טווח – אני מתייחסת אך ורק לנקודות הספציפיות בחוק ומפנה לאמירה המפורשת שעולה מהחוק להסדר ההימורים בספורט.

<ורד קירו זילברמן: לאוצר אני אומרת: שמענו ואני מניחה שמה שהצהיר המנכ"ל המשרד לפרוטוקול שיהיה משא ומתן עם החברה, היינו מעוניינים פשוט לדעת זמנים, ברגע שהחוק יחוקק – תוך כמה זמן אתם רוצים לשבת אתם, תוך כמה זמן אתם חושבים לסיים את המשא ומתן הזה כדי שבאמת נוכל לקבל פה החלטה מושכלת.

אלי כהן: תודה.

אלי כהן: חבר הכנסת מקלב.

אורי מקלב: אסור שנסיים את הישיבה ונצא בהרגשה שהוויכוח בינינו היה האם למדינה מותר לבטל חושה או אסור לבטל חוזה.

אורי מקלב: לא מדובר כאן על ביטול חוזה.

אורי מקלב: ראשית, המדינה ביטלה חוזים: הבאנו את רשות השידור; ששינסקי, זה לא ביטול חוזה?

אורי מקלב: והסכמים, מה זה חוזה הסכמים.

אורי מקלב: אבל השאלה כאן היא לא אם זה ביטול חוזה או לא.

אורי מקלב: יש כאן דברים ערכיים שעומדים מאחורי הביטול הזה.

אורי מקלב: כשאתה מדבר על כמה אחוז תמלוגים שאתה נותן, אתה יכול להגיד שזה הסכם או לא הסכם.

אורי מקלב: אין בזה ערך.

אורי מקלב: להגיד שמדינה לא יכולה, או בעקבות דברים שקרו מאז שהיא עשתה - - -

דוד ביטן: שיציגו לנו.

אורי מקלב: דבר שני, אני רוצה לתת דוגמה: נניח שהייתה מפלגה שהייתה מתמודדת לכנסת וחלק מהמצע שהמרכזי שלה - -

דוד ביטן: מקלב, שיציגו את זה.

דוד ביטן: הם לא הציגו כלום.

אורי מקלב: רק רגע.

אורי מקלב: אנחנו לא נותנים להם להציג.

אורי מקלב: - - המצע המרכזי הוא ביטול הימורים.

אורי מקלב: אם המפלגה הייתה עולה לשלטון היא לא יכולה לממש בגלל שיש הסכם בעניין הזה?

דוד ביטן: אז שיציגו, מקלב, אין בעיה.

אורי מקלב: הרי לכך היא נבחרה.

דוד ביטן: לא הציגו כלום.

אורי מקלב: אנחנו מדברים על דברים ערכיים, לא מדברים עכשיו על הסכמים בגלל - - -

דוד ביטן: אני אומר לך שכל ההימורים הם לא ערכיים.

אלי כהן: ביטן, הוא מדבר פעם ראשונה בדיון.

אלי כהן: אני רוצה לשמוע אותו.

אורי מקלב: הבטחתי לך שאקצר.

אלי כהן: קח כמה זמן שאתה רוצה.

אורי מקלב: אלה דברים ערכיים, אנחנו יכולים להאריך הרבה בהם.

אורי מקלב: אני חושב שזה לא הזמן.

אורי מקלב: בוודאי שאנחנו רוצים נתונים על מה יש לזה השלכות.

אורי מקלב: זה המקור, הבסיס, שלנו לבקשת השינוי.

אורי מקלב: זה אחד.

אורי מקלב: שניים, אנחנו צריכים להיכנס בסופו של דבר לפיצויים, להסכמים, שלא ניתן דבר כזה שיכולים אנשים להפר אתם חוזה.

אורי מקלב: אבל אסור לנו גם לזהם את המשא ומתן או לעמוד מולנו שאנחנו שולחים את משרד האוצר לנהל משא ומתן ולהרגיש שהידיים שלהם כבולות.

אורי מקלב: אנחנו צריכים לתת להם לעשות משא ומתן.

אורי מקלב: לראות אם לא גרמנו לכך שנישלנו אנשים.

אורי מקלב: אנחנו פוגעים באנשים, לא מסתכלים על המשפחות.

אורי מקלב: אנחנו צריכים להסתכל, לבדוק – זה התפקיד הציבורי.

אורי מקלב: אבל לבוא מראש ולהגיד להם מיליון או עד 10 מיליון.

אורי מקלב: 10 מיליון זה נראה סביר ופחות מזה נראה לא סביר – אסור לנו לעשות דבר כזה.

אורי מקלב: תודה.

אלי כהן: נציג החבר האנגלית, בבקשה.

<זוהר לנדה: משפט אחד ואז מר סינגר ידבר.

<זוהר לנדה: זו תשובה ליועצת המשפטית וגם לחבר הכנסת מקלב.

<זוהר לנדה: כשאתה מדבר על עולם של ערכים, זה בעצם מה שהחוק אומר.

<זוהר לנדה: זה אותו סעיף שאת הפנית אליו.

<זוהר לנדה: החוק אומר שאם יש שינוי מהותי כזה או אחר, אז ניתן לשקול כזה או אחר.

<זוהר לנדה: נפגשנו בהקשר הזה עם מנכ"ל האוצר בערב החגים, בחודש ספטמבר.

<זוהר לנדה: אמרנו: לא זימנת אותנו לוועדה, לא הצגת לנו נתונים, לא השמעת לנו שום דבר.

<זוהר לנדה: תראה לנו על בסיס מה או למה עולם הערכים של הכנסת השתנה מ-2011 להיום.

דוד ביטן: לא צריכים לעשות את זה.

<זוהר לנדה: עד היום, אנחנו היום בחודש - - -

דוד ביטן: לא צריכים להציג לך את זה, עם כל הכבוד.

<זוהר לנדה: כן צריכים כי יש - - -

דוד ביטן: לא.

<זוהר לנדה: כן.

<זוהר לנדה: כי זה נקרא שימוע.

דוד ביטן: הכנסת יכולה לקבל החלטה.

<זוהר לנדה: שימוע בפני מי - - -

דוד ביטן: אז שומעים את העמדה שלך ואנחנו מחליטים.

דוד ביטן: אנחנו לא ייעוץ משפטי.

אורי מקלב: אין לנו איזו מקצועיות פה.

דוד ביטן: אנחנו נוכיח לך שסולם הערכים שלנו השתנה?

אורי מקלב: אתה לא הפרטנר בעניין הזה.

<זוהר לנדה: אני אתייחס להערה - - -

דוד ביטן: - - - היינו בשימוע אצלך?

<זוהר לנדה: אני מתייחס להערה שלך - - -

דוד ביטן: אנחנו לא בשימוע אצל החברה.

<זוהר לנדה: לא.

<זוהר לנדה: לא שימוע בפני החברה.

<זוהר לנדה: לא זה מה שאמרתי.

אורי מקלב: אתה יכול להציג נתונים אחרים.

<זוהר לנדה: אמרתי שהחוק אומר שאם רוצים לשנות – זה מה שהיועצת המשפטית של הוועדה התייחס – נדרש לעמוד בתנאים מסוימים.

<זוהר לנדה: אז ביקשתי ממשרד האוצר שיראה את הנתונים שעל בסיסם אותו עולם ערכים השתנה - - -

אורי מקלב: הכנסת - - - אתה יכול להגיב על זה.

אלי כהן: זוהר, אלה נתונים שאמרת.

אלי כהן: אני בדרך כלל מצפה שמי שמקבל זכות דיבור אומר דברים חדשים.

אלי כהן: זה כבר נאמר פעמיים.

<זוהר לנדה: סליחה.

<זוהר לנדה: ג'יימס, בבקשה.

<ג'יימס סינגר: רק רציתי להבהיר לוועדה, שבשום אופן אין אנו מתיימרים לומר למדינת ישראל מה לעשות.

<ג'יימס סינגר: יכול להיות שזה לא הובא נכון בתרגום, אבל זה לא מה שאמרתי ובשום אופן זו לא הכוונה שלנו.

<ג'יימס סינגר: אני חושב שהמילה שהשתמשתי היא להפציר לוועדה שלא לאכוף הפרת חוזה.

<ג'יימס סינגר: רק רציתי להבהיר נקודה זו.

אלי כהן: Thank you very much.

אלי כהן: תודה על ההברה.

אלי כהן: לארי, רצית להגיד משפט?

<איציק לארי: מרב יצאה אז כבר לא רלוונטי.

<איציק לארי: אבל חשוב לי ציין פה אולי בכל זאת שאנחנו לא משני צדי המתרס.

<איציק לארי: מרב דברה על ההימורים הלא חוקיים.

<איציק לארי: אני מדגיש ואומר שגם במסגרת החקיקה הקיימת אנחנו יכולים להכפיל את ההכנסות שלנו ואנחנו לא עושים את זה מתוך אחריות.

<איציק לארי: חשוב לי לציין את זה.

<איציק לארי: אין פה טובים ורעים.

<איציק לארי: את זה רציתי לומר בעיקר למרב.

<איציק לארי: אנחנו, קודם כל, אזרחים במדינת ישראל.

אלי כהן: דברים חשובים.

אלי כהן: תודה.

אלי כהן: חיים, דברתם בדיונים הקודמים.

אלי כהן: ביקשתי, כפי ששמעת, ממנכ"ל האוצר – נמצא גם טמקין כאן וחברים אחרים מהאוצר – ולפני שאני נועל את הישיבה, אני מבקש, טמקין, שתפגשו אתם לפני יום רביעי.

אלי כהן: תנסו לראות, תגמרו עם שרעבי, עם הספורט.

אלי כהן: תסיימו אתם.

אלי כהן: אתם צריכים לשבת אתם.

<חיים טל: העניין של הזכיינים מתפזר ולא מתמקד.

<חיים טל: יש פה שתי סוגיות שאנחנו רוצים שיעלו אותן לסדר-היום ולהצבעה.

<חיים טל: הסוגיה הראשונה נוגעת לאותה קבוצת זכיינים שעתרה לבג"ץ ועל השולחן מדברים על הפיצויים.

<חיים טל: והסוגיה השנייה שצריכה לעלות על הפרק היא סוגיה יותר גדולה ורחבה שמקיפה את כלל הזכיינים, שמקיפה 3,000 תחנות בערך, היא סוגיית העמלות.

<חיים טל: אני מבקש שהסוגיה הזאת תוסר לאלתר מהרפורמה כי היא הולכת לפגוע אנושות בזכיינים.

<חיים טל: קיבלנו סתירה אחת, תמנעו את הסתירה שנייה.

<חיים טל: אני רוצה שהעניין הזה, תתנו לו את כל המשקל כי לא יכול להיות ש-60 שנה אנחנו לגיטימיים, אנחנו השליחים של המדינה, וביום אחד עשו לכולם דה לגיטימציה: כסף מזוהם, כסף מלוכלך, סרסורים וכל מיני ביטויים.

<חיים טל: אם הכנסת הזאת באמת רצינית ורוצה לתת ביטוי לאג'נדה חברתית, קדימה: שליש-שני שליש.

<חיים טל: ה"טוטו" יתנו 100 מיליון שקל לתקציב רווחה, "מפעל הפיס" ייתן 300 מיליון שקל.

<חיים טל: יש לכם 400 מיליון שקל.

<חיים טל: תטפלו בנושא הרווחה של אותם מכורים.

<חיים טל: צריך לטפל במכורים אם הם ילכו אלינו או ילכו להימורים הבלתי חוקיים.

<חיים טל: על זה תתנו את הדגש.

<חיים טל: על הכוח ועל הזכיין.

<איריס נהרי: אני ממשרד הרווחה.

<איריס נהרי: חלק מהטענות שהחשיפה גורמת למספר רב יותר של מכורים, ואנחנו מדברים על בני נוער למשל או כשאנחנו מדברים על אנשים חלשים שחלקם לא עובדים ומגיעים להתמכרות.

<איריס נהרי: אז אי אפשר להגיד תנו את הכסף לרווחה ותטפלו בהם.

<איריס נהרי: גם החשיפה עצמה בהימורים של הסוסים או במכונות מזל וכדומה, משפיעה ומשליכה על הטיפול.

<איריס נהרי: זה מה שחשוב להגיד.

<חיים קירז'נר: אז את טועה.

<חיים קירז'נר: את טועה.

<חיים קירז'נר: את טועה בעניין - - - איך דואגים לצרכן?

<חיים קירז'נר: איך דואגים למהמר?

<חיים קירז'נר: - - -

אלי כהן: חיים, אתה מדבר כל דיון.

אלי כהן: אני אתן משפט לחבר הכנסת פולקמן.

אלי כהן: בבקשה, חבר הכנסת פולקמן.

אלי כהן: בבקשה, חבר הכנסת פולקמן.

רועי פולקמן: רק לעשות פה סדר.

רועי פולקמן: ביטן, אמרת שזה לא דיון על אפס או אחד – ואני אומר את זה גם לזכיינים פה – אמרנו שבשנים האחרונות, אני אומר את זה בעיקר על ה"פיס", שוחחתי גם עם מנכ"ל ה"טוטו".

רועי פולקמן: ה"טוטו" מנוהל הרבה יותר באחריות.

רועי פולקמן: אבל תחום ההימורים – ואנחנו נדון בזה בהמשך - - -

<חיים קירז'נר: ה"טוטו" מכר אותנו.

אלי כהן: חיים, לא הפריעו לך.

רועי פולקמן: אבל תחום ההימורים בישראל, מה לעשות, הרגולציה עליו לוקה בחסר, מאוד.

רועי פולקמן: כלומר, הכניסו כל מיני מוצרים, לא ברור למה ואיך, והכניסו מוצרים מזיקים והשקיעו מיליונים בפרסום מזיק בלי בקרה.

רועי פולקמן: לעניין הזה מדינת ישראל, במשמרת שלנו, החליטה לשים סוף.

רועי פולקמן: מה העניין?

רועי פולקמן: לא להגיד לא יהיו הימורים - - -

דוד ביטן: - - - תלך עד הסוף.

דוד ביטן: עד הסוף - - -

רועי פולקמן: יש הבדל - - -

<קריאה: - - - מכונות - - -

רועי פולקמן: לא.

רועי פולקמן: יש הבדל - - -

אלי כהן: לא להתפרץ.

אלי כהן: אני נותן לנציגים שלכם לדבר.

אלי כהן: לא להתפרץ.

אלי כהן: הנציג שלכם מדבר.

אלי כהן: תגידו לו בפעם הבאה את כל הטענות והוא יגיד את כל מה שתרצו.

רועי פולקמן: כל הטענה שלי – אני אומר משפט, אני לא אפתח את זה עכשיו - -

<קריאות: - - -

אלי כהן: כל אחד מדבר 3 דקות.

אלי כהן: הוא כבר מדבר בדיון שלישי.

רועי פולקמן: כל הטענה שאני אומר היא שלסמן איזה איקס במשחק כדורגל בסוף שבוע זה דבר אחד, אבל עם השנים, וזה קרה בעיקר בשנים האחרונות, התחילו להתפרע: גם בפרסום, התחום הזה נהיה מספר 5 המפרסם הגדול במדינת ישראל - -

<קריאה: צמצמו אותו, תסגרו אותו.

רועי פולקמן: - - וגם בסוג המוצרים.

רועי פולקמן: ולכן, זה לא האמירה שכל ההימורים במדינת ישאל אנחנו רוצים להוציא אותם.

רועי פולקמן: אבל הייתה - - -

דוד ביטן: מה, רק האוצר קובע?

דוד ביטן: רק מה שהאוצר אומר?

רועי פולקמן: מה שקרה בשנים האחרונות - -

דוד ביטן: אז תבטל את הכול.

רועי פולקמן: - - זה שהתמכרנו לכסף הגדול.

דוד ביטן: אני אגיש - - - אני אגיש הסתייגות - - -

רועי פולקמן: ולכן באנו לעשות סדר.

רועי פולקמן: כל הדיון החוזי עם הזכיינים והמשווקים ועם החברה הזרה, זה לא הדיון פה.

דוד ביטן: אני מגיש הסתייגות ולסגור את ה"טוטו" ואת "מפעל הפיס".

רועי פולקמן: - - - זה לא הדיון פה.

דוד ביטן: ותביאו - - -

רועי פולקמן: - - - דיון נפרד.

רועי פולקמן: סיימתי.

אלי כהן: הבטחתי בפעם הקודמת לעוד נציג של הזכיינים לדבר.

אלי כהן: יש לך שתי דקות ואתה תהיה הדובר האחרון.

אלי כהן: כל האחרים, עדנה, אני בטוח שיש לך דברים חשובים להגיד - - -

<עדנה הראל פישר: רציתי להעיר משפטית על חלק מהדברים שנאמרו פה היום.

<עדנה הראל פישר: להעיר משפטית לזה שלעשות מירוצי סוסים בישראל היום זה לפי עמדת משרד המשפטים בלתי חוקי.

<עדנה הראל פישר: צריך לדעת את זה.

<עדנה הראל פישר: בישיבה הבאה.

<טל זק: אני זכיין כבר 30 שנה מקריית ביאליק.

<טל זק: בעניין הזה של הימורים אני יודע על מה אני מדבר.

<טל זק: ראשית, מדינת ישראל שאנו אזרחים נאמנים שלה, היא זאת שעומדת בקצה, דרך "מפעל הפיס" וה"טוטו" ודרכה אנחנו מוכרים את המוצרים.

<טל זק: כל המוצרים, כולל אלה שאתם אומרים שהם ממכרים, כולם מופיעים בילקוט הפרסומים של מדינת ישראל באישור של שר האוצר הזה או זה שקדם לו או זה שקדם לזה שקדם.

<טל זק: כלומר, או אפשר לבוא ותקוף אותנו - - -

רועי פולקמן: מי תוקף אתכם?

<טל זק: שר האוצר תוקף אותנו, ונציגיו.

<טל זק: קוראים לנו - - -

רועי פולקמן: - - -

אלי כהן: חברים, תנו לו לדבר.

אלי כהן: לא להפריע לו.

אלי כהן: אל תפריעו לו.

<קריאה: אני עשיתי כסף מזוהם?

<קריאה: אתה צבוע - - -

אלי כהן: עבדתם בכבוד.

אלי כהן: הכול בסדר.

אלי כהן: חברים, אתם מפריעים לנציג שלכם.

<טל זק: התירוץ או הסיבה שהאוצר בהמלצות שלו להוריד את עמלות הזכיינים, אומר ככה, ההפך מהאמת הוא אומר או ההפך מהמציאות.

<טל זק: ככל שנוריד, הוא אומר, את העמלות, ניתן פחות מוטיבציה לזכיינים למכור וכך יבוא לציון גואל.

<טל זק: ההפך הוא הנכון, גבירותי ורבותי.

<טל זק: ככל שתורידו את העמלות, בהנחה שמותר לנו לחיות ברמת חיים מסוימת ולשאוף אליה, נצטרך למכור יותר.

<טל זק: אם קיבלנו 7% ותורידו ל-3.5%, אנחנו צריכים למכור פי שתיים.

<טל זק: זה היגיון כל-כך פשוט.

<טל זק: איך מביאים לכם נתון - - -

אלי כהן: אגב, טמקין, אני חייב להגיד לך.

אלי כהן: אתה כלכלן וגם אני כלכלן – הוא לא מדבר שטויות.

דוד ביטן: הוא צודק דווקא.

דוד ביטן: הוא צודק.

<טל זק: זה מעיד על חוסר הבנה מוחלט.

דוד ביטן: אני הולך להגיש הסתייגות לסגור את שניהם.

דוד ביטן: הסתייגות לסגור את שניהם ושהאוצר יתקן את התקציב במסגרת ההסתייגות.

רועי פולקמן: ברור לך שאי אפשר לעשות את זה - - -

דוד ביטן: אני אעשה את זה.

דוד ביטן: אני אשכנע את האופוזיציה - - -

<טל זק: זאת ועדה שלישית שאני יושב בה ואני רואה - - -

רועי פולקמן: - - - לסגור את כל ההימורים.

רועי פולקמן: זה מיליארדים.

דוד ביטן: אז זה כסף או הנושא החברתי?

דוד ביטן: אני הולך להגיש הסתייגות.

דוד ביטן: אני אשכנע את האופוזיציה - - -

אלי כהן: חברים, אני חייב להגיד - - -

יואל רזבוזוב: פולקמן, אתה בעד ההימורים?

דוד ביטן: תחליטו, אתם בעד או נגד?

דוד ביטן: הנה אני אומר לך, אני מגיש הסתייגות לסגור את ה"טוטו", לסגור את "מפעל הפיס", והמדינה תתקן את תקציב.

דוד ביטן: כל הרווחים שלכם - - - במסגרת התקציב.

דוד ביטן: לא יהיו הימורים יותר.

דוד ביטן: נגמר.

דוד ביטן: שכנעתם אותי.

דוד ביטן: האמת, שכנעתם אותי בגדול הפעם.

דוד ביטן: אני אתכם עד הסוף.

אלי כהן: חברי הכנסת, אני מבקש לתת לו - - -

דוד ביטן: אני מגיש הסתייגות על זה.

דוד ביטן: אני מודיע לך.

אלי כהן: בבקשה, תמשיך אדוני.

<קריאה: - - -

אלי כהן: אתה מפריע לו לדבר.

<טל זק: אני רוצה להצטרף לחבר הכנסת ביטן ואחרים שאמרו – ואני אומר את זה באחריות מלאה ואני מבקש מכם להקשיב לי בתשומת לב מלאה – כל ההימורים, כולל מה שמר ביטן אמר, "טוטו", "ווינר", "חיש-גד", הכול לאותם אנשים שיש להם את הבעיה של ההתמכרות, הכול רע מהבחינה הזאת.

דוד ביטן: במיוחד "חיש-גד".

דוד ביטן: "חיש-גד" זה אסון.

<טל זק: אני לא יודע למה שר האוצר ושליחיו סימנו מטרה מסוימת.

<טל זק: אני יכול להגיד לכם שאני אזרח של מדינת ישראל ואין לי שום אינטרס, גם אם אני זכיין, שאנשים יהמרו ויהיו מכורים.

<טל זק: אני מסתכל פה, זו ועדה שלישית שאני יושב בה, אני רואה את חברי הכנסת מברכים את שר האוצר.

<טל זק: זה בסדר, הם עושים את זה בתמימות.

<טל זק: אבל אין להם את הנתונים כי בצד השני גם מברכים את שר האוצר עולם הפשע.

<טל זק: איך זה יכול להיות שזה מתחבר ביחד?

<טל זק: גבירותי ורבותי, זה לא הולך ביחד.

<טל זק: הדרך לגיהינום רצופה כוונות טובות.

<טל זק: יש לכם כוונות טובות אבל אתם לא לוקחים אותנו למקום הנכון.

<טל זק: אני אומר לכם את זה מדם לבי.

<טל זק: אתם עושים כאן טעות קשה.

<טל זק: כל הקונספציה, כל הכוונות הטובות ייקחו אותנו למקומות לא טובים.

<טל זק: גם המהמרים שמהמרים יותר מדי, כאשר אתם אומרים מראש שלא תפתרו את בעיית המהמרים והם ימשיכו, טוב שיעשו את זה ב"מפעל הפיס" וה"וטוטו".

<טל זק: הכסף של "מפעל הפיס" וה"טוטו" מגיע למקומות נכונים.

דוד ביטן: אנחנו נגיש הסתייגות לבטל את הכול.

אלי כהן: את הישיבה הבאה יפתחו עדנה ונירית.

אלי כהן: תודה רבה לכולם.

אלי כהן: הישיבה נעולה.